text: και ο νόμος για το δίκαιο εμπόριο, καθώς και οι κανονισμοί εφαρμογής τους και οι τροποποιήσεις τους· καιγ) οποιαδήποτε αλλαγή μπορεί επέλθει στις νομικές πράξεις που αναφέρονται στο παρόν άρθρο μετά την έναρξη ισχύος της παρούσας συμφωνίας.Άρθρο 11.3Εφαρμογή1. Τα συμβαλλόμενα μέρη ορίζουν την αρχή ή τις αρχές που είναι αρμόδιες και διαθέτουν τον κατάλληλο εξοπλισμό για την εφαρμογή της νομοθεσίας περί ανταγωνισμού που αναφέρεται στο άρθρο 11.2.2. Τα συμβαλλόμενα μέρη αναγνωρίζουν τη σημασία της εφαρμογής των νομοθεσιών τους περί ανταγωνισμού με τρόπο διαφανή, έγκαιρο και χωρίς διακρίσεις, τηρώντας τις αρχές του δίκαιου χαρακτήρα των διαδικασιών και των δικαιωμάτων υπεράσπισης των ενδιαφερόμενων μερών.3. Κατόπιν αιτήματος του ενός συμβαλλόμενου μέρους, το άλλο συμβαλλόμενο μέρος παρέχει στο συμβαλλόμενο μέρος που διατύπωσε το αίτημα δημόσιες πληροφορίες σχετικά με τις ενέργειες επιβολής της περί ανταγωνισμού νομοθεσίας του και της νομοθεσίας που συνδέεται με τις υποχρεώσεις οι οποίες καλύπτονται από το παρόν τμήμα.Άρθρο 11.4Δημόσιες επιχειρήσεις και επιχειρήσεις στις οποίες έχουν παραχωρηθεί ειδικά [79] ή αποκλειστικά δικαιώματα1. Όσον αφορά τις δημόσιες επιχειρήσεις και τις επιχειρήσεις στις οποίες έχουν παραχωρηθεί ειδικά ή αποκλειστικά δικαιώματα:α) κανένα συμβαλλόμενο μέρος δεν εγκρίνει ούτε διατηρεί μέτρα αντίθετα προς τις αρχές που αναφέρονται στο άρθρο 11.1· καιβ) τα συμβαλλόμενα μέρη εξασφαλίζουν ότι οι επιχειρήσεις αυτές υπόκεινται στη νομοθεσία περί ανταγωνισμού που αναφέρεται στο άρθρο 11.2,στο βαθμό που η εφαρμογή των αρχών αυτών και των νομοθεσιών περί ανταγωνισμού δεν εμποδίζει την εκτέλεση, κατά νόμο ή στην πράξη, των ιδιαίτερων καθηκόντων που τους έχουν ανατεθεί.2. Καμία διάταξη της παραγράφου 1 δεν μπορεί να θεωρηθεί ότι αποτρέπει ένα συμβαλλόμενο μέρος από την ίδρυση ή τη διατήρηση δημόσιας επιχείρησης, την παραχώρηση σε επιχειρήσεις ειδικών ή αποκλειστικών δικαιωμάτων ούτε τη διατήρηση των δικαιωμάτων αυτών.Άρθρο 11.5Κρατικά μονοπώλια1. Τα συμβαλλόμενα μέρη προσαρμόζουν τα κρατικά μονοπώλια εμπορικού χαρακτήρα έτσι ώστε να εξασφαλίζουν ότι μεταξύ των φυσικών ή νομικών προσώπων των συμβαλλόμενων μερών δεν υφίστανται μέτρα διακριτικής μεταχείρισης [80] όσον αφορά τους όρους υπό τους οποίους γίνεται η προμήθεια και η εμπορία των εμπορευμάτων.2. Καμία διάταξη της παραγράφου 1 δεν μπορεί να θεωρηθεί ότι αποτρέπει ένα συμβαλλόμενο μέρος από την ίδρυση ή τη διατήρηση ενός κρατικού μονοπωλίου.3. Το παρόν άρθρο εφαρμόζεται με την επιφύλαξη των δικαιωμάτων και των υποχρεώσεων που καθορίζονται στο κεφάλαιο εννέα (Δημόσιες συμβάσεις).Άρθρο 11.6Συνεργασία1. Τα συμβαλλόμενα μέρη αναγνωρίζουν τη σημασία της συνεργασίας και του συντονισμού των αντίστοιχων αρμόδιων αρχών τους με σκοπό την περαιτέρω βελτίωση της αποτελεσματικής επιβολής της περί ανταγωνισμού νομοθεσίας και της επίτευξης των στόχων της παρούσας συμφωνίας μέσω της προώθησης του ανταγωνισμού και της εξάλειψης των επιχειρηματικών πρακτικών ή συναλλαγών που βλάπτουν τον ανταγωνισμό.2. Τα συμβαλλόμενα μέρη συνεργάζονται όσον αφορά τις πολιτικές επιβολής και την επιβολή της περί ανταγωνισμού νομοθεσίας τους, μεταξύ άλλων, μέσω της συνεργασίας, της κοινοποίησης, της διαβούλευσης και της ανταλλαγής μη εμπιστευτικών πληροφοριών βάσει της Συμφωνίας μεταξύ της Ευρωπαϊκής Ένωσης και της κυβέρνησης της Δημοκρατίας της Κορέας για τη συνεργασία σχετικά με πρακτικές που βλάπτουν τον ανταγωνισμό η οποία υπεγράφη στις 23 Μαΐου 2009.Άρθρο 11.7Διαβουλεύσεις1. Λόγω του ότι η συμφωνία που αναφέρεται στο άρθρο 11.6 παράγραφος 2 δεν περιλαμβάνει πιο συγκεκριμένους κανόνες, το


text: ένα συμβαλλόμενο μέρος, κατόπιν αιτήματος του άλλου συμβαλλόμενου μέρους, ξεκινά διαβουλεύσεις σχετικά με τις παρατηρήσεις που υποβάλλει το άλλο συμβαλλόμενο μέρος, με σκοπό την αμοιβαία κατανόηση ή την αντιμετώπιση συγκεκριμένων ζητημάτων που καλύπτονται από το παρόν τμήμα. Κατόπιν αιτήματός του, το άλλο συμβαλλόμενο μέρος υποδεικνύει, κατά περίπτωση, τον τρόπο με τον οποίο επηρεάζεται το εμπόριο μεταξύ των δύο συμβαλλόμενων μερών.2. Τα συμβαλλόμενα μέρη προβαίνουν αμέσως σε συζητήσεις, κατόπιν αιτήματος ενός από αυτά, σχετικά με οποιοδήποτε ζήτημα προκύπτει από την ερμηνεία ή την εφαρμογή του παρόντος τμήματος.3. Για τη διευκόλυνση της συζήτησης σχετικά με το θέμα που αποτελεί το αντικείμενο της συζήτησης, κάθε συμβαλλόμενο μέρος φροντίζει να παρέχει στο άλλο συμβαλλόμενο μέρος τις σχετικές μη εμπιστευτικές πληροφορίες.Άρθρο 11.8Επίλυση των διαφορώνΚανένα από τα συμβαλλόμενα μέρη δεν δύναται να εφαρμόζει το κεφάλαιο δεκατέσσερα (Διαδικασία επίλυσης των διαφορών) για οποιοδήποτε θέμα που προκύπτει από το παρόν τμήμα.ΤΜΗΜΑ BΕπιδοτήσειςΆρθρο 11.9ΑρχέςΤα συμβαλλόμενα μέρη συμφωνούν να καταβάλλουν κάθε δυνατή προσπάθεια, μέσω της εφαρμογής των περί ανταγωνισμού νομοθεσιών τους ή άλλου τρόπου, για την αποκατάσταση ή την εξάλειψη των στρεβλώσεων του ανταγωνισμού που οφείλονται στις επιδοτήσεις εφόσον αυτές επηρεάζουν το διεθνές εμπόριο και για να προλαμβάνουν τέτοιου είδους καταστάσεις.Άρθρο 11.10Ορισμοί της επιδότησης και του ατομικού χαρακτήρα1. Επιδότηση είναι το μέτρο το οποίο πληροί τους όρους που καθορίζονται στο άρθρο 1.1 της συμφωνίας ΕΑΜ.2. Μια επιδότηση έχει ατομικό χαρακτήρα εάν εμπίπτει στην έννοια του άρθρου 2 της συμφωνίας ΕΑΜ. Μια επιδότηση εμπίπτει στο τμήμα αυτό μόνο εάν έχει ατομικό χαρακτήρα κατά την έννοια του άρθρου 2 της συμφωνίας ΕΑΜ.Άρθρο 11.11Απαγορευόμενες επιδοτήσεις [81] [82]Οι ακόλουθες επιδοτήσεις κρίνονται ως επιδοτήσεις ατομικού χαρακτήρα σύμφωνα με τους όρους του άρθρου 2 της συμφωνίας ΕΑΜ και απαγορεύονται για τους σκοπούς της παρούσας συμφωνίας εφόσον επηρεάζουν αρνητικά το διεθνές εμπόριο των συμβαλλόμενων μερών [83]:α) οι επιδοτήσεις που χορηγούνται με οποιεσδήποτε νομικές ρυθμίσεις βάσει των οποίων μια κυβέρνηση ή οποιοσδήποτε άλλος δημόσιος φορέας είναι υπεύθυνος για την κάλυψη των χρεών ή των υποχρεώσεων ορισμένων επιχειρήσεων κατά την έννοια του άρθρου 2.1 της συμφωνίας ΕΑΜ χωρίς κανένα όριο, κατά νόμο ή στην πράξη, όσον αφορά το ποσό των χρεών ή των υποχρεώσεων αυτών ή τη διάρκεια της ευθύνης αυτής· καιβ) οι επιδοτήσεις (όπως είναι τα δάνεια και οι εγγυήσεις, οι επιχορηγήσεις, οι εισφορές κεφαλαίου, οι εισφορές στοιχείων του ενεργητικού σε τιμές χαμηλότερες από εκείνες της αγοράς ή οι φοροαπαλλαγές) σε αναξιόχρεες ή προβληματικές επιχειρήσεις, χωρίς αξιόπιστο σχέδιο αναδιάρθρωσης βάσει ρεαλιστικών παραδοχών με σκοπό να εξασφαλιστεί η επαναφορά της αναξιόχρεης ή προβληματικής επιχείρησης σε εύλογο χρονικό διάστημα στη μακροπρόθεσμη βιωσιμότητα και χωρίς η ίδια η επιχείρηση να συνεισφέρει σε σημαντικό βαθμό στο κόστος της αναδιάρθρωσης. Αυτό δεν απαγορεύει στα συμβαλλόμενα μέρη να παρέχουν επιδοτήσεις για λόγους προσωρινής υποστήριξης ρευστότητας με τη μορφή εγγυήσεων δανείων ή δανείων που περιορίζονται στο ποσό το οποίο απαιτείται για να εξακολουθήσει να λειτουργεί μια προβληματική επιχείρηση έως ότου καταρτιστεί ένα σχέδιο αναδιάρθρωσης ή εκκαθάρισης.Το παρόν εδάφιο δεν εφαρμόζεται στις επιδοτήσεις που χορηγούνται ως αποζημιώσεις για την εκτέλεση υποχρεώσεων δημόσιας υπηρεσίας και στη βιομηχανία του άνθρακα.Άρθρο 11.12Διαφάνεια1. Στον τομέα των επιδοτήσεων όλα τα συμβαλλόμενα

type: contracts

jurisdiction: EU


text: μέρη εξασφαλίζουν την ύπαρξη διαφάνειας. Για το σκοπό αυτό, κάθε συμβαλλόμενο μέρος υποβάλλει ετήσια έκθεση στο άλλο συμβαλλόμενο μέρος σχετικά με το συνολικό ποσό, το είδος και την κατανομή ανά τομέα των επιδοτήσεων που έχουν ατομικό χαρακτήρα και είναι δυνατόν να επηρεάσουν το διεθνές εμπόριο. Στην έκθεση θα πρέπει να περιλαμβάνονται πληροφορίες σχετικά με το στόχο, τη μορφή, το ποσό ή τον προϋπολογισμό και, εάν είναι δυνατόν, τον παραλήπτη της επιδότησης που χορηγείται από την κυβέρνηση ή οποιοδήποτε δημόσιο φορέα.2. Η έκθεση αυτή θεωρείται ότι έχει υποβληθεί εάν έχει σταλεί στο άλλο συμβαλλόμενο μέρος ή εάν οι σχετικές πληροφορίες έχουν δημοσιευτεί σε δικτυακό τόπο στον οποίο υπάρχει δημόσια πρόσβαση έως την 31η Δεκεμβρίου του επόμενου ημερολογιακού έτους.3. Έπειτα από αίτημα του ενός συμβαλλόμενου μέρους, το άλλο συμβαλλόμενο μέρος παρέχει περαιτέρω πληροφορίες σχετικά με οποιοδήποτε σύστημα επιδοτήσεων και με ειδικές περιπτώσεις στις οποίες η επιδότηση έχει ατομικό χαρακτήρα. Τα συμβαλλόμενα μέρη ανταλλάσσουν τις πληροφορίες αυτές λαμβάνοντας υπόψη τους περιορισμούς που επιβάλλουν οι απαιτήσεις του επαγγελματικού και του επιχειρηματικού απορρήτου.Άρθρο 11.13Σχέση με τη συμφωνία ΠΟΕΟι διατάξεις του παρόντος τμήματος δεν θίγουν τα δικαιώματα ενός συμβαλλόμενου μέρους τα οποία απορρέουν από τις σχετικές διατάξεις της συμφωνίας ΠΟΕ όσον αφορά την εφαρμογή μέτρων αποκατάστασης ή τη διαδικασία επίλυσης διαφορών ή άλλες κατάλληλες ενέργειες κατά επιδοτήσεων που χορηγούνται από το άλλο συμβαλλόμενο μέρος.Άρθρο 11.14Παρακολούθηση και επανεξέτασηΤα συμβαλλόμενα μέρη επανεξετάζουν διαρκώς τα θέματα στα οποία αναφέρεται το παρόν τμήμα. Τα συμβαλλόμενα μέρη μπορούν να αναφέρουν τα θέματα αυτά στην Επιτροπή Εμπορίου. Τα συμβαλλόμενα μέρη συμφωνούν να επανεξετάζουν την πρόοδο από την εφαρμογή του παρόντος τμήματος κάθε δύο χρόνια μετά την έναρξη ισχύος της παρούσας συμφωνίας, εκτός εάν και τα δύο μέρη συμφωνήσουν διαφορετικά.Άρθρο 11.15Πεδίο εφαρμογής1. Οι διατάξεις των άρθρων 11.9 έως 11.14 εφαρμόζονται στις επιδοτήσεις εμπορευμάτων εκτός από τις επιδοτήσεις στον τομέα της αλιείας, τις επιδοτήσεις που συνδέονται με τα προϊόντα που καλύπτονται από το παράρτημα 1 της συμφωνίας για τη γεωργία και άλλες επιδοτήσεις που καλύπτονται από τη συμφωνία για τη γεωργία.2. Τα συμβαλλόμενα μέρη καταβάλλουν κάθε δυνατή προσπάθεια με σκοπό την κατάρτιση κανόνων εφαρμόσιμων στις επιδοτήσεις των υπηρεσιών, λαμβάνοντας υπόψη τις εξελίξεις σε πολυμερές επίπεδο, και την ανταλλαγή πληροφοριών κατόπιν αιτήματος του ενός εκ των δύο συμβαλλόμενων μερών. Τα συμβαλλόμενα μέρη συμφωνούν να πραγματοποιήσουν την πρώτη ανταλλαγή απόψεων για τις επιδοτήσεις των υπηρεσιών σε διάστημα τριών ετών από την έναρξη ισχύος της παρούσας συμφωνίας.ΚΕΦΑΛΑΙΟ ΔΩΔΕΚΑΔΙΑΦΑΝΕΙΑΆρθρο 12.1ΟρισμοίΓια τους σκοπούς του παρόντος κεφαλαίου:ως μέτρο γενικής εφαρμογής νοείται κάθε γενική ή ειδική νομική πράξη, διαδικασία, ερμηνεία ή άλλη απαίτηση, συμπεριλαμβανομένων των μη δεσμευτικών μέτρων. Δεν περιλαμβάνονται οι αποφάσεις που αφορούν συγκεκριμένο άτομο· καιως ενδιαφερόμενος νοείται κάθε φυσικό ή νομικό πρόσωπο το οποίο είναι δυνατόν να υπέχει δικαιώματα ή υποχρεώσεις βάσει μέτρων γενικής εφαρμογής κατά την έννοια του άρθρου 12.2.Άρθρο 12.2Στόχος και πεδίο εφαρμογήςΤα συμβαλλόμενα μέρη, αναγνωρίζοντας τον αντίκτυπο που μπορεί να έχει το κανονιστικό περιβάλλον τους στο μεταξύ τους εμπόριο, επιδιώκουν ένα αποτελεσματικό και προβλέψιμο κανονιστικό περιβάλλον για τους οικονομικούς παράγοντες, ιδίως τις μικρές επιχειρήσεις που δραστηριοποιούνται στην επικράτειά τους. Τα συμβαλλόμενα μέρη, επιβεβαιώνοντας εκ νέου τις


text: αντίστοιχες δεσμεύσεις τους που έχουν αναλάβει στο πλαίσιο της συμφωνίας ΠΟΕ, παρέχουν διευκρινίσεις και βελτιώνουν τις διατάξεις τους όσον αφορά τη διαφάνεια, τις διαβουλεύσεις και την καλύτερη διαχείριση των μέτρων γενικής εφαρμογής, εφόσον μπορεί να έχουν αντίκτυπο σε οποιοδήποτε ζήτημα καλύπτεται από την παρούσα συμφωνία.Άρθρο 12.3Δημοσίευση1. Τα συμβαλλόμενα μέρη εξασφαλίζουν ότι τα μέτρα γενικής εφαρμογής τα οποία μπορεί να έχουν αντίκτυπο σε οποιοδήποτε ζήτημα το οποίο καλύπτεται από την παρούσα συμφωνία:α) διατίθενται αμέσως στους ενδιαφερομένους, κατά τρόπο που δεν προκαλεί διακρίσεις, στο επίσημα ορισμένο μέσον και, όπου είναι εφικτό και δυνατό, σε ηλεκτρονικό μέσον, έτσι ώστε οι ενδιαφερόμενοι και το άλλο συμβαλλόμενο μέρος να έχουν τη δυνατότητα να τα γνωρίσουν·β) παρέχουν αιτιολόγηση του στόχου και το σκεπτικό βάσει του οποίου ελήφθησαν· καιγ) προβλέπουν επαρκή χρόνο μεταξύ της δημοσίευσης και της έναρξης ισχύος τους, λαμβανομένων δεόντως υπόψη των απαιτήσεων περί ασφάλειας δικαίου, εύλογων προσδοκιών και αναλογικότητας.2. Τα συμβαλλόμενα μέρη:α) καταβάλλουν κάθε δυνατή προσπάθεια για την εκ των προτέρων δημοσίευση των μέτρων γενικής εφαρμογής που προτίθενται να λάβουν ή να τροποποιήσουν, καθώς και της αιτιολόγησης του στόχου και του σκεπτικού της πρότασης·β) παρέχουν εύλογη δυνατότητα στους ενδιαφερομένους για να σχολιάσουν τα προτεινόμενα μέτρα, προβλέποντας, κυρίως, επαρκές χρονικό διάστημα για τη δυνατότητα αυτή· καιγ) καταβάλλουν κάθε δυνατή προσπάθεια για να ληφθούν υπόψη τα σχόλια που λαμβάνουν εκ μέρους των ενδιαφερομένων σχετικά με τα προτεινόμενα μέτρα.Άρθρο 12.4Πληροφορίες και σημεία επαφής1. Τα συμβαλλόμενα μέρη δημιουργούν και διατηρούν κατάλληλους μηχανισμούς παροχής απαντήσεων στα αιτήματα για πληροφορίες των ενδιαφερομένων όσον αφορά οποιαδήποτε μέτρα γενικής εφαρμογής τα οποία είτε προτείνονται είτε ισχύουν και μπορεί να έχουν αντίκτυπο σε ζητήματα που καλύπτονται από την παρούσα συμφωνία, καθώς και σχετικά με τον τρόπο εφαρμογής τους. Τα αιτήματα για πληροφορίες είναι δυνατόν να διατυπώνονται είτε μέσω των σημείων επαφής ή παροχής πληροφοριών που θεσπίζονται βάσει της παρούσας συμφωνίας είτε μέσω οποιουδήποτε άλλου κατάλληλου μηχανισμού.2. Τα συμβαλλόμενα μέρη αναγνωρίζουν ότι η παροχή των απαντήσεων αυτών που προβλέπεται στην παράγραφο 1 μπορεί να μην είναι οριστική ή νομικά δεσμευτική, αλλά να εξυπηρετεί μόνο λόγους ενημέρωσης, εκτός εάν προβλέπεται διαφορετικά από τη νομοθεσία ή τις κανονιστικές τους διατάξεις.3. Κατόπιν αιτήματος του ενός συμβαλλόμενου μέρους, το άλλο συμβαλλόμενο μέρος παρέχει αμέσως πληροφορίες και απαντήσεις στα ερωτήματα που αφορούν ισχύοντα ή προτεινόμενα μέτρα γενικής εφαρμογής και για τα οποία το συμβαλλόμενο μέρος που υπέβαλε τα ερωτήματα θεωρεί ότι μπορεί να επηρεάσουν τη λειτουργία της παρούσας συμφωνίας, ανεξάρτητα από το αν το συμβαλλόμενο μέρος αυτό είχε προηγουμένως ενημερωθεί για τα εν λόγω μέτρα.4. Τα συμβαλλόμενα μέρη καταβάλλουν κάθε δυνατή προσπάθεια για να προσδιορίσουν ή να δημιουργήσουν σημεία επαφής ή παροχής πληροφοριών για τους ενδιαφερομένους του άλλου συμβαλλόμενου μέρους, καθήκον των οποίων είναι η επιδίωξη της αποτελεσματικής επίλυσης των προβλημάτων των ενδιαφερομένων αυτών τα οποία είναι δυνατόν να προκύψουν από την εφαρμογή των μέτρων γενικής εφαρμογής. Οι διαδικασίες αυτές θα πρέπει να είναι εύκολα προσβάσιμες, χρονικά δεσμευτικές, προσανατολισμένες στο αποτέλεσμα και διαφανείς. Δεν πρέπει να θίγουν τις διαδικασίες προσφυγής ή δικαστικού ελέγχου που θεσπίζουν ή διατηρούν τα συμβαλλόμενα μέρη, ούτε να θίγουν τα δικαιώματα και τις υποχρεώσεις των


text: συμβαλλόμενων μερών που προβλέπονται στο κεφάλαιο δεκατέσσερα (Επίλυση των διαφορών) και στο παράρτημα 14-Α (Μηχανισμός διαμεσολάβησης και μη δασμολογικά μέτρα).Άρθρο 12.5Διοικητικές διαδικασίεςΜε σκοπό η διοικητική διαχείριση όλων των μέτρων γενικής εφαρμογής που έχουν αντίκτυπο σε ζητήματα που καλύπτονται από την παρούσα συμφωνία να γίνεται με συνεπή, αμερόληπτο και λογικό τρόπο, τα συμβαλλόμενα μέρη όταν εφαρμόζουν τέτοιου είδους μέτρα σε ιδιώτες, εμπορεύματα ή υπηρεσίες του άλλου συμβαλλόμενου μέρους σε ειδικές περιπτώσεις πρέπει:α) να καταβάλλουν κάθε δυνατή προσπάθεια οι ενδιαφερόμενοι του άλλου συμβαλλόμενου μέρους που επηρεάζονται άμεσα από μια διαδικασία να ενημερώνονται εγκαίρως, σύμφωνα με τις διαδικασίες τους, όταν ξεκινά μια διαδικασία και η ενημέρωση να περιλαμβάνει περιγραφή της φύσης της διαδικασίας, δήλωση της νομικής βάσης επί της οποίας κινείται η διαδικασία και γενική περιγραφή των αμφισβητούμενων ζητημάτων·β) να παρέχουν στους ενδιαφερομένους την εύλογη δυνατότητα να υποβάλλουν τα στοιχεία και τα επιχειρήματά τους για να υποστηρίξουν τη θέση τους πριν από οποιαδήποτε οριστική διοικητική ενέργεια, εφόσον το επιτρέπουν ο χρόνος, η φύση της διαδικασίας και το δημόσιο συμφέρον· καιγ) να εξασφαλίζουν ότι οι διαδικασίες τους βασίζονται στη νομοθεσία τους και είναι σύμφωνες με αυτήν.Άρθρο 12.6Δικαστικός έλεγχος και προσφυγή1. Τα συμβαλλόμενα μέρη θεσπίζουν ή διατηρούν τακτικά, οιονεί δικαστικά ή διοικητικά δικαστήρια ή διαδικασίες με σκοπό τον άμεσο έλεγχο και, αν συντρέχει λόγος, τη διόρθωση των διοικητικών ενεργειών που σχετίζονται με τα ζητήματα που καλύπτει η παρούσα συμφωνία. Τα δικαστήρια αυτά είναι αμερόληπτα και ανεξάρτητα από την υπηρεσία ή την αρχή στην οποία έχει ανατεθεί η διοικητική επιβολή και δεν έχουν ουσιαστικό συμφέρον από την έκβαση της υπόθεσης.2. Τα συμβαλλόμενα μέρη εξασφαλίζουν ότι στα δικαστήρια ή τις διαδικασίες αυτές παρέχεται στους αντιδίκους το δικαίωμα:α) της εύλογης δυνατότητας να υποστηρίξουν ή να υπερασπιστούν τις θέσεις τους· καιβ) μιας απόφασης η οποία βασίζεται στις αποδείξεις και τα στοιχεία που κατατέθηκαν ή, εάν το απαιτεί η νομοθεσία τους, στο φάκελο που συνέταξε η διοικητική αρχή.3. Τα συμβαλλόμενα μέρη εξασφαλίζουν, με την επιφύλαξη προσφυγής ή περαιτέρω ελέγχου σύμφωνα με την εθνική τους νομοθεσία, ότι αυτού του είδους οι αποφάσεις εφαρμόζονται από την υπηρεσία ή την αρχή όσον αφορά την εν λόγω διοικητική ενέργεια και διέπουν την πρακτική της υπηρεσίας ή της αρχής αυτής.Άρθρο 12.7Κανονιστική ποιότητα και απόδοση και καλή διοικητική συμπεριφορά1. Τα συμβαλλόμενα μέρη συμφωνούν να συνεργάζονται για την προώθηση της κανονιστικής ποιότητας και απόδοσης και να ανταλλάσσουν πληροφορίες και ορθές πρακτικές σχετικά με τις διαδικασίες κανονιστικών μεταρρυθμίσεων και την αξιολόγηση των κανονιστικών επιπτώσεων.2. Τα συμβαλλόμενα μέρη προσυπογράφουν τις αρχές της καλής διοικητικής συμπεριφοράς και συμφωνούν να συνεργάζονται με σκοπό την προώθησή της, μεταξύ άλλων, ανταλλάσσοντας πληροφορίες και ορθές πρακτικές.Άρθρο 12. 8Μη διακριτική μεταχείρισηΤα συμβαλλόμενα μέρη ακολουθούν για τους ενδιαφερομένους του άλλου συμβαλλόμενου μέρους πρότυπα διαφάνειας εξίσου ευνοϊκά με εκείνα που ακολουθούν για τους δικούς τους ενδιαφερομένους, τους ενδιαφερομένους τρίτων χωρών ή οποιασδήποτε τρίτης χώρας, όποια είναι τα καλύτερα.ΚΕΦΑΛΑΙΟ ΔΕΚΑΤΡΙΑΕΜΠΟΡΙΟ ΚΑΙ ΑΕΙΦΟΡΟΣ ΑΝΑΠΤΥΞΗΆρθρο 13.1Πλαίσιο και στόχοι1. Υπενθυμίζοντας την Ατζέντα 21 για το περιβάλλον και την ανάπτυξη του 1992, το σχέδιο εφαρμογής του Γιοχάνεσμπουργκ για την αειφόρο ανάπτυξη του 2002 και την υπουργική διακήρυξη του Οικονομικού και Κοινωνικού Συμβουλίου


text: του ΟΗΕ του 2006 για την πλήρη απασχόληση και την αξιοπρεπή εργασία, τα συμβαλλόμενα μέρη επιβεβαιώνουν εκ νέου τις δεσμεύσεις τους για την προώθηση της ανάπτυξης του διεθνούς εμπορίου κατά τέτοιον τρόπο ώστε να συμβάλλουν στην επίτευξη του στόχου της αειφόρου ανάπτυξης και να εξασφαλίσουν ότι ο στόχος αυτός ενσωματώνεται και αντικατοπτρίζεται σε όλα τα επίπεδα των εμπορικών τους σχέσεων.2. Τα συμβαλλόμενα μέρη αναγνωρίζουν ότι η οικονομική ανάπτυξη, η κοινωνική ανάπτυξη και η προστασία του περιβάλλοντος είναι στοιχεία ανεξάρτητα και αλληλένδετα με την αειφόρο ανάπτυξη. Υπογραμμίζουν τα οφέλη της συνεργασίας στον τομέα των κοινωνικών και περιβαλλοντικών ζητημάτων που συνδέονται με το εμπόριο, στο πλαίσιο μιας συνολικής προσέγγισης του εμπορίου και της αειφόρου ανάπτυξης.3. Τα συμβαλλόμενα μέρη αναγνωρίζουν ότι δεν αποτελεί πρόθεσή τους στο κεφάλαιο αυτό να εναρμονίσουν τα εργασιακά ή περιβαλλοντικά πρότυπα των δύο πλευρών, αλλά να ενισχύσουν τις εμπορικές τους συναλλαγές και τη συνεργασία τους με τέτοιον τρόπο ώστε να προάγεται η αειφόρος ανάπτυξη στο πλαίσιο των παραγράφων 1 και 2.Άρθρο 13.2Πεδίο εφαρμογής1. Με την επιφύλαξη των διατάξεων του παρόντος κεφαλαίου, το παρόν κεφάλαιο εφαρμόζεται στα μέτρα που εγκρίνονται ή διατηρούνται από τα συμβαλλόμενα μέρη και επηρεάζουν πτυχές της εργασίας που συνδέονται με το εμπόριο [84] και περιβαλλοντικά ζητήματα κατά την έννοια των άρθρων 13.1.1 και 13.1.2.2. Τα συμβαλλόμενα μέρη τονίζουν ότι τα περιβαλλοντικά και εργασιακά πρότυπα δεν πρέπει να χρησιμοποιούνται για σκοπούς εμπορικού προστατευτισμού. Τα συμβαλλόμενα μέρη σημειώνουν ότι κατά κανένα τρόπο δεν τίθεται υπό αμφισβήτηση το συγκριτικό τους πλεονέκτημα.Άρθρο 13.3Δικαίωμα ρύθμισης και επίπεδα προστασίαςΤα συμβαλλόμενα μέρη, αναγνωρίζοντας το δικαίωμα κάθε συμβαλλόμενου μέρους να ορίζει τα δικά του επίπεδα περιβαλλοντικής και εργασιακής προστασίας και να εγκρίνει ή να τροποποιεί ανάλογα τη σχετική νομοθεσία και πολιτική του, επιδιώκουν να εξασφαλίζουν ότι η εν λόγω νομοθεσία και πολιτική παρέχει και προωθεί υψηλά επίπεδα περιβαλλοντικής και εργασιακής προστασίας, σύμφωνα με τα διεθνώς αναγνωρισμένα πρότυπα ή συμφωνίες που αναφέρονται στα άρθρα 13.4 και 13.5, και καταβάλλουν κάθε δυνατή προσπάθεια για την περαιτέρω βελτίωση της νομοθεσίας και της πολιτικής αυτής.Άρθρο 13.4Πολυμερή εργασιακά πρότυπα και συμφωνίες1. Τα συμβαλλόμενα μέρη αναγνωρίζουν την αξία της διεθνούς συνεργασίας και των διεθνών συμφωνιών για τα θέματα της απασχόλησης και της εργασίας που αποτελούν την απάντηση της διεθνούς κοινότητας στις οικονομικές, εργασιακές και κοινωνικές προκλήσεις και ευκαιρίες και είναι αποτέλεσμα της παγκοσμιοποίησης. Δεσμεύονται να πραγματοποιούν διαβουλεύσεις και να συνεργάζονται, κατά περίπτωση, για ζητήματα αμοιβαίου ενδιαφέροντος που αφορούν την εργασία και την απασχόληση σε σχέση με το εμπόριο.2. Τα συμβαλλόμενα μέρη επιβεβαιώνουν εκ νέου τη δέσμευση που ανέλαβαν στο πλαίσιο της υπουργικής διακήρυξης του Οικονομικού και Κοινωνικού Συμβουλίου του ΟΗΕ του 2006 για την πλήρη απασχόληση και την αξιοπρεπή εργασία σχετικά με την αναγνώριση της πλήρους και παραγωγικής απασχόλησης και της αξιοπρεπούς εργασίας για όλους ως στοιχείου-κλειδιού για την αειφόρο ανάπτυξη όλων των χωρών και ως στόχου προτεραιότητας της διεθνούς συνεργασίας, καθώς και σχετικά με την προώθηση της ανάπτυξης του διεθνούς εμπορίου κατά τέτοιο τρόπο ώστε να ευνοείται η πλήρης και παραγωγική απασχόληση και η αξιοπρεπής εργασία για όλους, συμπεριλαμβανομένων των ανδρών, των γυναικών και των νέων.3. Τα συμβαλλόμενα μέρη,


text: σύμφωνα με τις υποχρεώσεις που απορρέουν από την ιδιότητά τους ως μελών της ΔΟΕ και τη δήλωση της ΔΟΕ για τις θεμελιώδεις αρχές και τα δικαιώματα κατά την εργασία και τη συνέχειά της, η οποία εγκρίθηκε από τη Διεθνή Συνδιάσκεψη για την Εργασία κατά την 86η σύνοδό της το 1998, δεσμεύονται να σέβονται, να προωθούν και να υλοποιούν, στο πλαίσιο της νομοθεσίας και της πρακτικής τους, τις αρχές που διέπουν τα θεμελιώδη δικαιώματα, δηλαδή:α) την ελευθερία του συνεταιρίζεσθαι και την αποτελεσματική αναγνώριση του δικαιώματος της συλλογικής διαπραγμάτευσης·β) την εξάλειψη κάθε μορφής καταναγκαστικής εργασίας·γ) την αποτελεσματική κατάργηση της παιδικής εργασίας· καιδ) την εξάλειψη των διακρίσεων όσον αφορά την απασχόληση και την εργασία.Τα συμβαλλόμενα μέρη επιβεβαιώνουν εκ νέου τη δέσμευσή τους για αποτελεσματική εφαρμογή των συμβάσεων της ΔΟΕ που αντίστοιχα έχουν επικυρώσει η Κορέα και τα κράτη μέλη της Ευρωπαϊκής Ένωσης. Τα συμβαλλόμενα μέρη θα καταβάλλουν συνεχείς και επίμονες προσπάθειες με σκοπό την κύρωση των θεμελιωδών συμβάσεων της ΔΟΕ καθώς και των άλλων συμβάσεων οι οποίες χαρακτηρίζονται ως "επικαιροποιημένες" από τη ΔΟΕ.Άρθρο 13.5Πολυμερείς περιβαλλοντικές συμφωνίες1. Τα συμβαλλόμενα μέρη αναγνωρίζουν την αξία της διεθνούς περιβαλλοντικής διαχείρισης και των διεθνών συμφωνιών που αποτελούν την απάντηση της διεθνούς κοινότητας στα παγκόσμια ή περιφερειακά περιβαλλοντικά προβλήματα και δεσμεύονται να πραγματοποιούν διαβουλεύσεις και να συνεργάζονται, κατά περίπτωση, όσον αφορά τις διαπραγματεύσεις για περιβαλλοντικά ζητήματα αμοιβαίου ενδιαφέροντος που συνδέονται με το εμπόριο.2. Τα συμβαλλόμενα μέρη επιβεβαιώνουν εκ νέου τις δεσμεύσεις τους για αποτελεσματική εφαρμογή της νομοθεσίας και της πρακτικής τους όσον αφορά τις πολυμερείς περιβαλλοντικές συμφωνίες που έχουν υπογράψει.3. Τα συμβαλλόμενα μέρη επιβεβαιώνουν εκ νέου τη δέσμευσή τους για την επίτευξη του υπέρτατου στόχου της σύμβασης-πλαισίου του Οργανισμού Ηνωμένων Εθνών για την αλλαγή του κλίματος (UNFCCC) και του Πρωτοκόλλου του Κιότο. Δεσμεύονται να συνεργάζονται για την ανάπτυξη του μελλοντικού πλαισίου για την αλλαγή του κλίματος σύμφωνα με το σχέδιο δράσης του Μπαλί [85].Άρθρο 13.6Το εμπόριο υπέρ της αειφόρου ανάπτυξης1. Τα συμβαλλόμενα μέρη επιβεβαιώνουν εκ νέου ότι το εμπόριο θα πρέπει να προωθεί την αειφόρο ανάπτυξη σε όλες της τις διαστάσεις. Τα συμβαλλόμενα μέρη αναγνωρίζουν τον ωφέλιμο ρόλο που μπορούν να έχουν τα βασικά εργασιακά πρότυπα και η αξιοπρεπής εργασία για την οικονομική αποδοτικότητα, την καινοτομία και την παραγωγικότητα, και τονίζουν την αξία της μεγαλύτερης συνάφειας της πολιτικής μεταξύ των εμπορικών πολιτικών, αφενός, και της απασχόλησης και των εργασιακών πολιτικών, αφετέρου.2. Τα συμβαλλόμενα μέρη θα καταβάλλουν κάθε δυνατή προσπάθεια για τη διευκόλυνση και την προώθηση του εμπορίου και των ξένων άμεσων επενδύσεων σε περιβαλλοντικά εμπορεύματα και υπηρεσίες, συμπεριλαμβανομένων των περιβαλλοντικών τεχνολογιών, της βιώσιμης ανανεώσιμης ενέργειας, των ενεργειακά αποδοτικών εμπορευμάτων και υπηρεσιών και των εμπορευμάτων με οικολογικό σήμα, με την αντιμετώπιση, μεταξύ άλλων, των σχετικών μη δασμολογικών εμποδίων. Τα συμβαλλόμενα μέρη καταβάλλουν κάθε δυνατή προσπάθεια για τη διευκόλυνση και την προώθηση του εμπορίου προϊόντων που συμβάλλουν στην αειφόρο ανάπτυξη, συμπεριλαμβανομένων των προϊόντων που εντάσσονται στους κανόνες του δίκαιου και ηθικού εμπορίου και εκείνων που αφορούν την κοινωνική ευθύνη και την υποχρέωση λογοδοσίας των εταιρειών.Άρθρο 13.7Διατήρηση επιπέδων προστασίας στην εφαρμογή και την επιβολή της νομοθεσίας, των κανονιστικών ρυθμίσεων και των προτύπων1.


text: Τα συμβαλλόμενα μέρη δεν παραλείπουν να επιβάλλουν αποτελεσματικά την περιβαλλοντική και εργατική τους νομοθεσία, μέσω της διατήρησης ή της επανάληψης συγκεκριμένων ενεργειών ή μέσω της αδράνειας, με τέτοιον τρόπο ο οποίος να επηρεάζει τις μεταξύ τους εμπορικές συναλλαγές ή επενδύσεις.2. Τα συμβαλλόμενα μέρη δεν αποδυναμώνουν ούτε περιορίζουν την περιβαλλοντική ή την εργασιακή προστασία που παρέχει η νομοθεσία τους με σκοπό να ενθαρρύνουν το εμπόριο ή τις επενδύσεις, απαλλάσσοντας ή αποκλίνοντας από αυτήν ή προσφέροντας απαλλαγές ή αποκλίσεις από τους νόμους, τις κανονιστικές ρυθμίσεις ή τα πρότυπα, κατά τρόπο ο οποίος επηρεάζει τις μεταξύ τους εμπορικές συναλλαγές ή επενδύσεις.Άρθρο 13.8Επιστημονικές πληροφορίεςΤα συμβαλλόμενα μέρη αναγνωρίζουν τη σημασία της συνεκτίμησης των επιστημονικών και τεχνικών πληροφοριών, καθώς και των σχετικών διεθνών προτύπων, των κατευθυντήριων γραμμών και των συστάσεων, κατά την κατάρτιση και εφαρμογή των μέτρων που στοχεύουν στην προστασία του περιβάλλοντος και των κοινωνικών συνθηκών και τα οποία επηρεάζουν τις μεταξύ τους εμπορικές συναλλαγές.Άρθρο 13.9ΔιαφάνειαΤα συμβαλλόμενα μέρη, σύμφωνα με την αντίστοιχη εθνική τους νομοθεσία, συμφωνούν να αναπτύσσουν και να εφαρμόζουν μέτρα τα οποία αποσκοπούν στην προστασία του περιβάλλοντος και των συνθηκών εργασίας και τα οποία επηρεάζουν το μεταξύ τους εμπόριο κατά τρόπο διαφανή, με έγκαιρη κοινοποίηση και δημόσια διαβούλευση, καθώς και με την κατάλληλη και έγκαιρη επικοινωνία και διαβούλευση με μη κρατικούς φορείς, συμπεριλαμβανομένου του ιδιωτικού τομέα.Άρθρο 13.10Επανεξέταση των επιπτώσεων στην αειφόρο ανάπτυξηΤα συμβαλλόμενα μέρη δεσμεύονται να επανεξετάζουν, να παρακολουθούν και να αξιολογούν τις επιπτώσεις της εφαρμογής της παρούσας συμφωνίας στην αειφόρο ανάπτυξη, καθώς και στην προώθηση της αξιοπρεπούς εργασίας, μέσω των αντίστοιχων συμμετοχικών διαδικασιών και θεσμών τους και μέσω αυτών που θεσπίζονται δυνάμει της παρούσας συμφωνίας, όπως, παραδείγματος χάρη, μέσω των εκτιμήσεων των επιπτώσεων στην αειφόρο ανάπτυξη.Άρθρο 13.11ΣυνεργασίαΤα συμβαλλόμενα μέρη αναγνωρίζοντας τη σημασία της συνεργασίας σε θέματα κοινωνικής και περιβαλλοντικής πολιτικής που συνδέονται με το εμπόριο για την επίτευξη των στόχων της παρούσας συμφωνίας, δεσμεύονται να ξεκινήσουν δραστηριότητες συνεργασίας όπως ορίζεται στο παράρτημα 13.Άρθρο 13.12Θεσμικός μηχανισμός1. Κάθε συμβαλλόμενο μέρος ορίζει μια υπηρεσία των διοικητικών αρχών του η οποία λειτουργεί ως σημείο επαφής με το άλλο συμβαλλόμενο μέρος για τους σκοπούς της εφαρμογής του παρόντος κεφαλαίου.2. Η Επιτροπή Εμπορίου και αειφόρου ανάπτυξης η οποία συγκροτείται δυνάμει του άρθρου 15.2.1 (Ειδικές επιτροπές) αποτελείται από ανώτερους υπαλλήλους των διοικητικών αρχών των συμβαλλόμενων μερών.3. Η επιτροπή συνέρχεται εντός του πρώτου έτους από την έναρξη ισχύος της παρούσας συμφωνίας και στο εξής όταν κρίνεται αναγκαίο με σκοπό την επίβλεψη της εφαρμογής του παρόντος κεφαλαίου, συμπεριλαμβανομένων των δραστηριοτήτων συνεργασίας που αναλαμβάνονται σύμφωνα με το παράρτημα 13.4. Τα συμβαλλόμενα μέρη ορίζουν εθνική(-ές) συμβουλευτική(-ές) ομάδα(ες) για την αειφόρο ανάπτυξη (περιβάλλον και εργασία) με καθήκον την παροχή συμβουλών σχετικά με την εφαρμογή του παρόντος κεφαλαίου.5. Η/Οι εθνική(-ές) συμβουλευτική(-ές) ομάδα(-ες) αποτελείται(-ούνται) από ανεξάρτητους αντιπροσωπευτικούς οργανισμούς της κοινωνίας των πολιτών με ισόρροπη εκπροσώπηση των περιβαλλοντικών, εργασιακών και επιχειρηματικών οργανισμών καθώς και άλλων ενδιαφερόμενων μερών.Άρθρο 13.13Μηχανισμός διαλόγου με την κοινωνία των πολιτών1. Τα μέλη της (των) εθνικής(-ών) συμβουλευτικής(-ών) ομάδας(-ων) κάθε συμβαλλόμενου μέρους συναντώνται σε φόρουμ της κοινωνίας των πολιτών με σκοπό τη διεξαγωγή διαλόγου σχετικά με πτυχές της αειφόρου ανάπτυξης που αφορούν τις μεταξύ των


text: δύο συμβαλλόμενων μερών εμπορικές συναλλαγές. Το φόρουμ της κοινωνίας των πολιτών συνέρχεται μία φορά το χρόνο εκτός εάν υπάρξει διαφορετική συμφωνία των συμβαλλόμενων μερών. Τα συμβαλλόμενα μέρη συμφωνούν με απόφαση της Επιτροπής Εμπορίου και αειφόρου ανάπτυξης σχετικά με τη λειτουργία του φόρουμ της κοινωνίας των πολιτών το αργότερο ένα έτος μετά την έναρξη ισχύος της παρούσας συμφωνίας.2. Η/Οι εθνική(-ές) συμβουλευτική(-ές) ομάδα(-ες) επιλέγει(-ουν) εκπροσώπους μεταξύ των μελών της(τους) σε ισόρροπη αναλογία των ενδιαφερομένων που συμμετέχουν όπως ορίζεται στο άρθρο 13.12 παράγραφος 5.3. Τα συμβαλλόμενα μέρη μπορούν να υποβάλουν την επικαιροποιημένη εφαρμογή του παρόντος κεφαλαίου στο φόρουμ της κοινωνίας των πολιτών. Οι απόψεις, οι γνώμες ή τα πορίσματα του φόρουμ της κοινωνίας των πολιτών είναι δυνατόν να υποβάλλονται στα συμβαλλόμενα μέρη απευθείας ή μέσα της (των) εθνικής(-ών) συμβουλευτικής(-ών) ομάδας(-ων).Άρθρο 13.14Κυβερνητικές διαβουλεύσεις1. Ένα συμβαλλόμενο μέρος μπορεί να ζητήσει διαβουλεύσεις με το άλλο συμβαλλόμενο μέρος σχετικά με θέματα αμοιβαίου ενδιαφέροντος που εμπίπτουν στο παρόν κεφάλαιο, καθώς και για την επικοινωνία με την(τις) εθνική(-ές) συμβουλευτική(-ές) ομάδα(-ες) που αναφέρεται στο άρθρο 13.12, διαβιβάζοντας γραπτό αίτημα στο σημείο επαφής του άλλου συμβαλλόμενου μέρους. Οι διαβουλεύσεις αρχίζουν αμέσως μετά τη διαβίβαση του σχετικού αιτήματος ενός συμβαλλόμενου μέρους.2. Τα συμβαλλόμενα μέρη καταβάλλουν κάθε δυνατή προσπάθεια για να καταλήξουν σε μια αμοιβαία ικανοποιητική λύση του ζητήματος. Τα συμβαλλόμενα μέρη εξασφαλίζουν ότι στη λύση που δίνεται αντικατοπτρίζονται οι δραστηριότητες της ΔΟΕ ή άλλων συναφών πολυμερών περιβαλλοντικών οργανισμών ή φορέων έτσι ώστε να προωθείται η μεγαλύτερη δυνατή συνεργασία και συνοχή μεταξύ του έργου των συμβαλλόμενων μερών και των οργανισμών αυτών. Ανάλογα με την περίπτωση και με την προϋπόθεση της μεταξύ τους συμφωνίας, τα συμβαλλόμενα μέρη μπορούν να επιζητούν τη συμβουλή των οργανισμών ή των φορέων αυτών.3. Εάν ένα από τα συμβαλλόμενα μέρη κρίνει ότι το ζήτημα απαιτεί περαιτέρω συζήτηση, το μέρος αυτό μπορεί να ζητήσει τη σύγκληση της Επιτροπής Εμπορίου και αειφόρου ανάπτυξης για την εξέταση του ζητήματος αυτού με την υποβολή γραπτού αιτήματος στο σημείο επαφής του άλλου συμβαλλόμενου μέρους. Η επιτροπή συγκαλείται αμέσως και καταβάλλει προσπάθεια για την εξεύρεση λύσης στο ζήτημα. Η απόφαση της επιτροπής δημοσιεύεται εκτός εάν η ίδια η επιτροπή αποφασίσει διαφορετικά.4. Η Επιτροπή μπορεί να ζητήσει τη συμβουλή της μιας εκ των δύο ή και των δύο εθνικών συμβουλευτικών ομάδων και κάθε συμβαλλόμενο μέρος να ζητήσει τη συμβουλή της (των) δικής(–ών) του εθνικής(-ών) συμβουλευτικής(-ών) ομάδας(-ων). Μια εθνική συμβουλευτική ομάδα ενός συμβαλλόμενου μέρους μπορεί επίσης να υποβάλει ανακοινώσεις με δική της πρωτοβουλία στο συμβαλλόμενο μέρος αυτό ή στην επιτροπή.Άρθρο 13.15Ομάδα εμπειρογνωμόνων1. Εάν δεν υπάρξει διαφορετική συμφωνία μεταξύ των συμβαλλόμενων μερών, ένα συμβαλλόμενο μέρος μπορεί, 90 ημέρες μετά την παράδοση του αιτήματος για διαβουλεύσεις δυνάμει του άρθρου 13.14 παράγραφος 1, να ζητήσει τη σύγκληση ομάδας εμπειρογνωμόνων για την εξέταση του ζητήματος το οποίο δεν αντιμετωπίστηκε ικανοποιητικά μέσω των κυβερνητικών διαβουλεύσεων. Τα συμβαλλόμενα μέρη μπορούν να υποβάλουν παρατηρήσεις στην ομάδα των εμπειρογνωμόνων. Η ομάδα των εμπειρογνωμόνων θα ζητήσει πληροφορίες και συμβουλές και από τα δύο μέρη, την (τις) εθνική(-ές) συμβουλευτική(-ές) ομάδα(-ες) ή τους διεθνείς οργανισμούς όπως ορίζεται στο άρθρο 13.14, κατά την κρίση της. Η ομάδα των εμπειρογνωμόνων συγκαλείται


text: σε διάστημα δύο μηνών από την υποβολή του αιτήματος ενός συμβαλλόμενου μέρους.2. Η ομάδα των εμπειρογνωμόνων που επιλέγεται σύμφωνα με τις διαδικασίες που καθορίζονται στην παράγραφο 3 παρέχει την εμπειρογνωμοσύνη της σχετικά με την εφαρμογή του παρόντος κεφαλαίου. Εάν δεν υπάρξει διαφορετική συμφωνία μεταξύ των συμβαλλόμενων μερών, η ομάδα των εμπειρογνωμόνων υποβάλλει, σε διάστημα 90 ημερών από την ημερομηνία επιλογής του τελευταίου εμπειρογνώμονα, έκθεση στα συμβαλλόμενα μέρη. Τα συμβαλλόμενα μέρη καταβάλλουν κάθε δυνατή προσπάθεια για να ληφθούν υπόψη οι συμβουλές ή οι συστάσεις της ομάδας εμπειρογνωμόνων κατά την εφαρμογή του παρόντος κεφαλαίου. Η εφαρμογή των συστάσεων της ομάδας των εμπειρογνωμόνων παρακολουθείται από την Επιτροπή Εμπορίου και αειφόρου ανάπτυξης. Η έκθεση της ομάδας εμπειρογνωμόνων διατίθεται στην(στις) εθνική(-ές) συμβουλευτική(-ές) ομάδα(-ες) των συμβαλλόμενων μερών. Όσον αφορά τις εμπιστευτικές πληροφορίες, εφαρμόζονται οι αρχές που περιλαμβάνονται στο παράρτημα 14-Β (Εσωτερικός κανονισμός για τη διαιτησία).3. Κατά την έναρξη ισχύος της παρούσας συμφωνίας, τα συμβαλλόμενα μέρη συμφωνούν σε έναν κατάλογο 15 τουλάχιστον προσώπων με εμπειρογνωμοσύνη σε θέματα που καλύπτονται από το παρόν κεφάλαιο, εκ των οποίων τουλάχιστον πέντε δεν πρέπει να έχουν την εθνικότητα κανενός εκ των δύο συμβαλλόμενων μερών προκειμένου να ασκήσουν την προεδρία της ομάδας των εμπειρογνωμόνων. Οι εμπειρογνώμονες είναι ανεξάρτητοι και δεν συνδέονται ούτε δέχονται οδηγίες από κάποιο εκ των δύο συμβαλλόμενων μερών ή από οργανισμούς που εκπροσωπούνται στην(στις) εθνική(-ές) συμβουλευτική(-ές) ομάδα(-ες). Κάθε συμβαλλόμενο μέρος επιλέγει έναν εμπειρογνώμονα από τον κατάλογο των εμπειρογνωμόνων σε διάστημα 30 ημερών από την ημερομηνία παραλαβής του αιτήματος για τη συγκρότηση ομάδας εμπειρογνωμόνων. Εάν ένα συμβαλλόμενο μέρος δεν επιλέξει τον εμπειρογνώμονά του σε αυτό το διάστημα, το άλλο συμβαλλόμενο μέρος επιλέγει από τον κατάλογο των εμπειρογνωμόνων κάποιον με την εθνικότητα του συμβαλλόμενου μέρους που δεν επέλεξε εμπειρογνώμονα. Οι δύο επιλεχθέντες εμπειρογνώμονες αποφασίζουν για τον πρόεδρο ο οποίος δεν πρέπει να έχει την εθνικότητα ενός εκ των δύο συμβαλλόμενων μερών.Άρθρο 13.16Επίλυση των διαφορώνΓια οποιοδήποτε ζήτημα προκύψει το οποίο εμπίπτει στο παρόν κεφάλαιο, τα συμβαλλόμενα μέρη προσφεύγουν μόνο στις διαδικασίες που προβλέπονται στα άρθρα 13.14 και 13.15.ΚΕΦΑΛΑΙΟ ΔΕΚΑΤΕΣΣΕΡΑΕΠΙΛΥΣΗ ΤΩΝ ΔΙΑΦΟΡΩΝΤΜΗΜΑ AΣτόχος και πεδίο εφαρμογήςΆρθρο 14.1ΣτόχοςΣτόχος του παρόντος κεφαλαίου είναι η αποτροπή και η επίλυση των διαφορών μεταξύ των συμβαλλόμενων μερών που αφορούν την καλόπιστη εφαρμογή της παρούσας συμφωνίας και η επίτευξη, όπου αυτό είναι δυνατό, αμοιβαία αποδεκτής λύσης.Άρθρο 14.2Πεδίο εφαρμογήςΤο παρόν κεφάλαιο εφαρμόζεται σε οποιαδήποτε διαφορά αφορά την ερμηνεία και την εφαρμογή των διατάξεων της συμφωνίας, εκτός εάν προβλέπεται διαφορετικά [86].ΤΜΗΜΑ BΔιαβουλεύσειςΆρθρο 14.3Διαβουλεύσεις1. Τα συμβαλλόμενα μέρη προσπαθούν να επιλύσουν οποιαδήποτε διαφορά σχετικά με την ερμηνεία και την εφαρμογή των διατάξεων που αναφέρονται στο άρθρο 14.2 αρχίζοντας διαβουλεύσεις καλόπιστα με στόχο μια αμοιβαία αποδεκτή λύση.2. Ένα συμβαλλόμενο μέρος επιδιώκει διαβουλεύσεις υποβάλλοντας γραπτό αίτημα στο άλλο συμβαλλόμενο μέρος προσδιορίζοντας οποιοδήποτε συγκεκριμένο μέτρο και τις διατάξεις της συμφωνίας που θεωρεί ότι ισχύουν. Αντίγραφο του αιτήματος για διαβουλεύσεις διαβιβάζεται στην Επιτροπή Εμπορίου.3. Οι διαβουλεύσεις πραγματοποιούνται σε διάστημα 30 ημερών από την ημερομηνία υποβολής του αιτήματος στο έδαφος του συμβαλλόμενου μέρους κατά του οποίου στρέφεται η καταγγελία, εκτός εάν τα συμβαλλόμενα μέρη συμφωνήσουν διαφορετικά. Οι διαβουλεύσεις θεωρείται ότι έχουν ολοκληρωθεί σε διάστημα 30 ημερών από την


text: ημερομηνία υποβολής του αιτήματος, εκτός εάν τα συμβαλλόμενα μέρη συμφωνήσουν να συνεχίσουν τις διαβουλεύσεις. Όλες οι πληροφορίες που αποκαλύπτονται κατά τις διαβουλεύσεις παραμένουν εμπιστευτικές.4. Οι διαβουλεύσεις για επείγοντα θέματα, συμπεριλαμβανομένων των θεμάτων που αφορούν τα ευπαθή ή εποχικά εμπορεύματα [87], πραγματοποιούνται σε διάστημα 15 ημερών από την ημερομηνία υποβολής του αιτήματος και θεωρείται ότι έχουν ολοκληρωθεί σε διάστημα 15 ημερών από την ημερομηνία υποβολής του αιτήματος.5. Εάν οι διαβουλεύσεις δεν πραγματοποιηθούν εντός των χρονικών πλαισίων που προβλέπονται στην παράγραφο 3 ή στην παράγραφο 4 αντίστοιχα, ή εάν οι διαβουλεύσεις ολοκληρωθούν χωρίς την επίτευξη αμοιβαία αποδεκτής λύσης, το καταγγέλλον συμβαλλόμενο μέρος μπορεί να ζητήσει τη σύσταση ειδικής ομάδας διαιτησίας σύμφωνα με το άρθρο 14.4.ΤΜΗΜΑ ΓΔιαδικασίες επίλυσης των διαφορώνΥποτμήμα ΑΔιαδικασία διαιτησίαςΆρθρο 14.4Έναρξη της διαδικασίας διαιτησίας1. Εάν τα συμβαλλόμενα μέρη αποτύχουν να επιλύσουν τη διαφορά με διαβουλεύσεις όπως προβλέπεται στο άρθρο 14.3, το καταγγέλλον συμβαλλόμενο μέρος μπορεί να ζητήσει τη σύσταση ειδικής ομάδας διαιτησίας.2. Το αίτημα για τη σύσταση ειδικής ομάδας διαιτησίας υποβάλλεται γραπτά στο συμβαλλόμενο μέρος κατά του οποίου απευθύνεται η καταγγελία και στην Επιτροπή Εμπορίου. Το καταγγέλλον συμβαλλόμενο μέρος επισημαίνει στο αίτημά του τα συγκεκριμένα υπό εξέταση μέτρα και τεκμηριώνει τον τρόπο με τον οποίο τα εν λόγω μέτρα συνιστούν παραβίαση των διατάξεων του άρθρου 14.2.Άρθρο 14.5Σύσταση της ειδικής ομάδας διαιτησίας1. Συστήνεται ειδική ομάδα διαιτησίας που απαρτίζεται από τρεις διαιτητές.2. Σε διάστημα 10 ημερών από την ημερομηνία υποβολής του αιτήματος για σύσταση ειδικής ομάδας διαιτησίας στην Επιτροπή Εμπορίου, τα συμβαλλόμενα μέρη διαβουλεύονται προκειμένου να επιτευχθεί συμφωνία για τη σύσταση της ειδικής ομάδας διαιτησίας.3. Εάν τα συμβαλλόμενα μέρη αδυνατούν να συμφωνήσουν σχετικά με τη σύνθεση της ειδικής ομάδας διαιτησίας εντός του χρονικού πλαισίου που καθορίζεται στην παράγραφο 2, οποιοδήποτε συμβαλλόμενο μέρος μπορεί να ζητήσει από τον προεδρεύοντα της Επιτροπής Εμπορίου ή τον αντιπρόσωπό του να επιλέξει και τα τρία μέλη με κλήρωση από τον κατάλογο που καταρτίζεται βάσει του άρθρου 14.18, ένα από τα πρόσωπα που προτείνει το καταγγέλλον συμβαλλόμενο μέρος, ένα από τα πρόσωπα που προτείνει το συμβαλλόμενο μέρος εναντίον του οποίου υποβάλλεται η καταγγελία και ένα από τα πρόσωπα που έχουν επιλέξει τα συμβαλλόμενα μέρη για τη θέση του προεδρεύοντος. Στην περίπτωση που τα συμβαλλόμενα μέρη συμφωνήσουν για ένα ή περισσότερα μέλη της ειδικής ομάδας διαιτησίας, τα υπόλοιπα μέλη επιλέγονται σύμφωνα με την ίδια διαδικασία.4. Η ημερομηνία σύστασης της ειδικής ομάδας διαιτησίας είναι η ημερομηνία επιλογής των τριών διαιτητών.Άρθρο 14.6Ενδιάμεση έκθεση της ειδικής ομάδας διαιτησίας1. Η ειδική ομάδα διαιτησίας διαβιβάζει στα συμβαλλόμενα μέρη ενδιάμεση έκθεση στην οποία αναφέρονται τα πορίσματα σχετικά με τα πραγματικά περιστατικά, η δυνατότητα εφαρμογής των σχετικών διατάξεων και το βασικό σκεπτικό στο οποίο βασίζονται τα πορίσματα και οι συστάσεις της, το αργότερο σε διάστημα 90 ημερών από την ημερομηνία σύστασης της ειδικής ομάδας διαιτησίας. Εάν θεωρεί ότι η εν λόγω προθεσμία δεν μπορεί να τηρηθεί, ο πρόεδρος της ειδικής ομάδας διαιτησίας ενημερώνει τα συμβαλλόμενα μέρη και την Επιτροπή Εμπορίου γραπτώς, αναφέροντας τους λόγους της καθυστέρησης και την ημερομηνία κατά την οποία η ειδική ομάδα προβλέπει να υποβάλει την ενδιάμεση έκθεσή της. Σε καμία περίπτωση η ενδιάμεση


text: έκθεση δεν μπορεί να υποβληθεί σε διάστημα μεγαλύτερο των 120 ημερών από την ημερομηνία σύστασης της ειδικής ομάδας διαιτησίας.2. Οποιοδήποτε συμβαλλόμενο μέρος μπορεί να υποβάλει γραπτό αίτημα για να αναθεωρήσει η ειδική ομάδα διαιτησίας συγκεκριμένες πτυχές της ενδιάμεσης έκθεσης σε διάστημα 14 ημερών από την κοινοποίησή της.3. Σε επείγουσες περιπτώσεις, μεταξύ των οποίων και στην περίπτωση ευπαθών και εποχικών εμπορευμάτων, η ειδική ομάδα διαιτησίας καταβάλλει κάθε δυνατή προσπάθεια για να υποβάλει την ενδιάμεση έκθεσή της και οποιοδήποτε συμβαλλόμενο μέρος μπορεί να υποβάλει γραπτό αίτημα για την επανεξέταση από την ειδική ομάδα διαιτησίας συγκεκριμένων πτυχών της ενδιάμεσης έκθεσης, στο ήμισυ των αντίστοιχων χρονικών διαστημάτων που προβλέπονται στην παράγραφο 1 και στην παράγραφο 2.4. Αφού εξετάσει τα τυχόν γραπτά σχόλια των συμβαλλόμενων μερών για την ενδιάμεση έκθεση, η ειδική ομάδα διαιτησίας μπορεί να τροποποιήσει την έκθεσή της και να προβεί σε οποιαδήποτε περαιτέρω εξέταση κρίνει απαραίτητη. Η τελική απόφαση της ειδικής ομάδας διαιτησίας περιλαμβάνει συζήτηση των επιχειρημάτων που προβάλλονται στο στάδιο της ενδιάμεσης επανεξέτασης.Άρθρο 14.7Αποφάσεις της ειδικής ομάδας διαιτησίας1. Η ειδική ομάδα διαιτησίας διαβιβάζει την απόφασή της στα συμβαλλόμενα μέρη και στην Επιτροπή Εμπορίου σε διάστημα 120 ημερών από την ημερομηνία σύστασής της. Εάν θεωρεί ότι η εν λόγω προθεσμία δεν μπορεί να τηρηθεί, ο/η πρόεδρος της ειδικής ομάδας διαιτησίας ενημερώνει τα συμβαλλόμενα μέρη και την Επιτροπή Εμπορίου γραπτώς, αναφέροντας τους λόγους της καθυστέρησης και την ημερομηνία κατά την οποία η ειδική ομάδα προβλέπει να διαβιβάσει την απόφασή της. Σε καμία περίπτωση, η απόφαση δεν μπορεί να διαβιβαστεί αργότερα από 150 ημέρες από την ημερομηνία σύστασης της ειδικής ομάδας διαιτησίας.2. Σε επείγουσες περιπτώσεις, μεταξύ των οποίων και στην περίπτωση ευπαθών και εποχικών εμπορευμάτων, η ειδική ομάδα διαιτησίας καταβάλλει κάθε δυνατή προσπάθεια για να διαβιβάσει την απόφασή της σε διάστημα 60 ημερών από τη σύστασή της. Σε καμία περίπτωση, η προθεσμία αυτή δεν θα πρέπει να παρατείνεται πέραν των 75 ημερών από τη σύστασή της. Η ειδική ομάδα διαιτησίας μπορεί να εκδίδει προκαταρκτική απόφαση σε διάστημα 10 ημερών από τη σύστασή της, εφόσον κρίνει ότι η συγκεκριμένη υπόθεση είναι επείγουσα.Υποτμήμα ΒΚοινές διατάξειςΆρθρο 14.8Συμμόρφωση με την απόφαση της ειδικής ομάδας διαιτησίαςΤα συμβαλλόμενα μέρη λαμβάνουν τα αναγκαία μέτρα για να συμμορφωθούν καλή τη πίστει με την απόφαση της ειδικής ομάδας διαιτησίας και καταβάλλουν προσπάθειες για να συμφωνήσουν όσον αφορά το χρονικό διάστημα που απαιτείται για την εφαρμογή της απόφασης.Άρθρο 14.9Εύλογο χρονικό διάστημα για τη συμμόρφωση1. Το αργότερο σε διάστημα 30 ημερών από την ανακοίνωση της απόφασης της ειδικής ομάδας διαιτησίας στα συμβαλλόμενα μέρη, το συμβαλλόμενο μέρος κατά του οποίου στρέφεται η καταγγελία ανακοινώνει στο καταγγέλλον συμβαλλόμενο μέρος και στην Επιτροπή Εμπορίου το χρονικό περιθώριο που χρειάζεται για την εφαρμογή της.2. Σε περίπτωση διαφωνίας μεταξύ των συμβαλλόμενων μερών όσον αφορά το εύλογο χρονικό διάστημα για την εφαρμογή της απόφασης της ειδικής ομάδας διαιτησίας, το καταγγέλλον συμβαλλόμενο μέρος ζητά γραπτώς από την ειδική ομάδα διαιτησίας, σε διάστημα 20 ημερών από την κοινοποίηση του συμβαλλόμενου μέρους κατά του οποίου στρέφεται η καταγγελία σύμφωνα με την παράγραφο 1, να προσδιορίσει τη διάρκεια του εύλογου χρονικού διαστήματος. Το εν λόγω


text: αίτημα κοινοποιείται στο άλλο συμβαλλόμενο μέρος και στην Επιτροπή Εμπορίου. Η ειδική ομάδα διαιτησίας κοινοποιεί την απόφασή της στα συμβαλλόμενα μέρη και στην Επιτροπή Εμπορίου σε διάστημα 20 ημερών από την ημερομηνία υποβολής του αιτήματος.3. Στην περίπτωση που δεν είναι πλέον διαθέσιμο κανένα μέλος της αρχικής ειδικής ομάδας διαιτησίας, εφαρμόζονται οι διαδικασίες που καθορίζονται στο άρθρο 14.5. Το χρονικό όριο για την κοινοποίηση της απόφασης είναι 35 ημέρες από την ημερομηνία υποβολής του αιτήματος που αναφέρεται στην παράγραφο 2.4. Το συμβαλλόμενο μέρος κατά του οποίου στρέφεται η καταγγελία ενημερώνει γραπτώς το καταγγέλλον μέρος σχετικά με την πρόοδο που έχει επιτύχει όσον αφορά την εφαρμογή της απόφασης της ειδικής ομάδας διαιτησίας τουλάχιστον ένα μήνα πριν από τη λήξη του εύλογου χρονικού διαστήματος.5. Το εύλογο χρονικό διάστημα μπορεί να παραταθεί με αμοιβαία συμφωνία των συμβαλλόμενων μερών.Άρθρο 14.10Επανεξέταση των μέτρων που ελήφθησαν για τη συμμόρφωση με την απόφαση της ειδικής ομάδας διαιτησίας1. Το συμβαλλόμενο μέρος κατά του οποίου στρέφεται η καταγγελία κοινοποιεί στο άλλο συμβαλλόμενο μέρος και στην Επιτροπή Εμπορίου, πριν από το τέλος του εύλογου χρονικού διαστήματος, κάθε μέτρο που λαμβάνει για τη συμμόρφωση με την απόφαση της ειδικής ομάδας διαιτησίας.2. Σε περίπτωση διαφωνίας μεταξύ των συμβαλλόμενων μερών όσον αφορά την ύπαρξη ενός μέτρου ή τη συνέπεια οποιουδήποτε μέτρου κοινοποιείται δυνάμει της παραγράφου 1 προς τις διατάξεις που αναφέρονται στο άρθρο 14.2, το καταγγέλλον συμβαλλόμενο μέρος μπορεί να ζητήσει γραπτώς από την αρχική ειδική ομάδα διαιτησίας να αποφασίσει σχετικά με το ζήτημα. Στο εν λόγω αίτημα πρέπει να προσδιορίζεται το συγκεκριμένο υπό αμφισβήτηση μέτρο και να διευκρινίζεται ο λόγος για τον οποίο το συγκεκριμένο μέτρο δεν συμμορφώνεται με τις διατάξεις του άρθρου 14.2. Η ειδική ομάδα διαιτησίας κοινοποιεί την απόφασή της σε διάστημα 45 ημερών από την ημερομηνία υποβολής του αιτήματος.3. Εάν κάποιο μέλος της αρχικής ειδικής ομάδας διαιτησίας δεν είναι πλέον διαθέσιμο, εφαρμόζονται οι διαδικασίες που καθορίζονται στο άρθρο 14.5. Το χρονικό όριο για την κοινοποίηση της απόφασης είναι 60 ημέρες από την ημερομηνία υποβολής του αιτήματος που αναφέρεται στην παράγραφο 2.Άρθρο 14.11Προσωρινά μέτρα αποκατάστασης σε περίπτωση μη συμμόρφωσης1. Εάν το συμβαλλόμενο μέρος κατά του οποίου στρέφεται η καταγγελία παραλείψει να κοινοποιήσει οποιοδήποτε μέτρο έχει λάβει προκειμένου να συμμορφωθεί με την απόφαση της ειδικής ομάδας διαιτησίας πριν από τη λήξη του εύλογου χρονικού διαστήματος ή εάν η ειδική ομάδα διαιτησίας αποφασίσει ότι δεν έχει ληφθεί κανένα μέτρο συμμόρφωσης ή ότι το κοινοποιηθέν βάσει του άρθρου 14.10 παράγραφος 1 μέτρο δεν συνάδει με τις υποχρεώσεις αυτού του συμβαλλόμενου μέρους δυνάμει των διατάξεων του άρθρου 14.2, το συμβαλλόμενο μέρος κατά του οποίου στρέφεται η καταγγελία υποβάλλει προσφορά για προσωρινή αποζημίωση, εάν το ζητήσει το καταγγέλλον συμβαλλόμενο μέρος.2. Αν δεν επιτευχθεί καμία συμφωνία για αποζημίωση σε διάστημα 30 ημερών από τη λήξη του εύλογου χρονικού διαστήματος ή από την έκδοση της απόφασης της ειδικής ομάδας διαιτησίας σύμφωνα με το άρθρο 14.10 σύμφωνα με την οποία δεν έχει ληφθεί κανένα μέτρο συμμόρφωσης ή το κοινοποιηθέν βάσει του άρθρου 14.10 παράγραφος 1 μέτρο δεν συνάδει με τις διατάξεις του άρθρου 14.2, το καταγγέλλον συμβαλλόμενο μέρος έχει


text: το δικαίωμα, κατόπιν κοινοποίησης στο συμβαλλόμενο μέρος εναντίον του οποίου στρέφεται η καταγγελία και στην Επιτροπή Εμπορίου, να αναστείλει τις υποχρεώσεις που απορρέουν από οποιαδήποτε διάταξη που αναφέρεται στο άρθρο 14.2 σε επίπεδο ισοδύναμο με την ολική ή μερική αναίρεση των οφελών που προκάλεσε η παραβίαση. Στην κοινοποίηση προσδιορίζεται το επίπεδο των υποχρεώσεων τις οποίες το καταγγέλλον συμβαλλόμενο μέρος σκοπεύει να αναστείλει. Το καταγγέλλον συμβαλλόμενο μέρος μπορεί να εφαρμόσει την αναστολή 10 ημέρες από την ημερομηνία της κοινοποίησης, εκτός εάν το συμβαλλόμενο μέρος κατά του οποίου στρέφεται η καταγγελία ζητήσει διαδικασία διαιτησίας βάσει της παραγράφου 4.3. Εάν αναστείλει τις υποχρεώσεις, το καταγγέλλον συμβαλλόμενο μέρος μπορεί να επιλέξει να αυξήσει τους δασμούς του στο επίπεδο που εφαρμόζεται σε άλλα μέλη του ΠΟΕ σε έναν όγκο εμπορικών συναλλαγών ο οποίος καθορίζεται με τέτοιο τρόπο ώστε ο όγκος των εμπορικών συναλλαγών πολλαπλασιαζόμενος επί την αύξηση των δασμών να ισούται με την αξία της ολικής ή μερικής αναίρεσης των οφελών που προκάλεσε η παραβίαση.4. Εάν το συμβαλλόμενο μέρος κατά του οποίου στρέφεται η καταγγελία θεωρεί ότι το επίπεδο αναστολής δεν είναι ισοδύναμο με την ολική ή μερική αναίρεση των οφελών που προκάλεσε η παραβίαση, μπορεί να ζητήσει γραπτώς από την αρχική ειδική ομάδα διαιτησίας να αποφανθεί για το θέμα. Το αίτημα αυτό κοινοποιείται στο καταγγέλλον συμβαλλόμενο μέρος και στην Επιτροπή Εμπορίου πριν από τη λήξη της χρονικής περιόδου των 10 ημερών που αναφέρεται στην παράγραφο 2. Η αρχική ειδική ομάδα διαιτησίας κοινοποιεί την απόφασή της σχετικά με το επίπεδο αναστολής των υποχρεώσεων στα συμβαλλόμενα μέρη και στην Επιτροπή Εμπορίου σε διάστημα 30 ημερών από την ημερομηνία υποβολής του αιτήματος. Οι υποχρεώσεις δεν αναστέλλονται μέχρις ότου η αρχική ειδική ομάδα διαιτησίας κοινοποιήσει την απόφασή της και κάθε αναστολή πρέπει να είναι συνεπής προς την απόφαση της ομάδας διαιτησίας.5. Εάν κάποιο μέλος της αρχικής ειδικής ομάδας διαιτησίας δεν είναι πλέον διαθέσιμο, εφαρμόζονται οι διαδικασίες που καθορίζονται στο άρθρο 14.5. Η προθεσμία για την κοινοποίηση της απόφασης είναι 45 ημέρες από την ημερομηνία υποβολής του αιτήματος που αναφέρεται στην παράγραφο 4.6. Η αναστολή των υποχρεώσεων έχει προσωρινό χαρακτήρα και εφαρμόζεται μόνον έως ότου το μέτρο που έχει κριθεί ότι παραβιάζει τις διατάξεις του άρθρου 14.2 αρθεί ή τροποποιηθεί ώστε να συμμορφωθεί με τις εν λόγω διατάξεις, όπως ορίζεται στο άρθρο 14.12 ή έως ότου τα συμβαλλόμενα μέρη καταλήξουν σε συμφωνία για την επίλυση της διαφοράς.Άρθρο 14.12Επανεξέταση των μέτρων που ελήφθησαν για τη συμμόρφωση μετά την αναστολή των υποχρεώσεων1. Το συμβαλλόμενο μέρος κατά του οποίου στρέφεται η καταγγελία κοινοποιεί στο καταγγέλλον συμβαλλόμενο μέρος και στην Επιτροπή Εμπορίου τα μέτρα που λαμβάνει προκειμένου να συμμορφωθεί με την απόφαση της ειδικής ομάδας διαιτησίας, καθώς και το αίτημα που υποβάλλει για τη λήξη της αναστολής των υποχρεώσεων που εφαρμόζει το καταγγέλλον συμβαλλόμενο μέρος.2. Εάν τα συμβαλλόμενα μέρη δεν καταλήξουν σε συμφωνία σχετικά με τη συμβατότητα του κοινοποιηθέντος μέτρου με τις διατάξεις του άρθρου 14.2 σε διάστημα 30 ημερών από την ημερομηνία της κοινοποίησης το καταγγέλλον συμβαλλόμενο μέρος ζητά γραπτώς από την αρχική ειδική ομάδα διαιτησίας να αποφασίσει σχετικά με το ζήτημα.


text: Το εν λόγω αίτημα κοινοποιείται στο συμβαλλόμενο μέρος κατά του οποίου στρέφεται η καταγγελία και στην Επιτροπή Εμπορίου. Η απόφαση της ειδικής ομάδας διαιτησίας κοινοποιείται στα συμβαλλόμενα μέρη και στην Επιτροπή Εμπορίου σε διάστημα 45 ημερών από την ημερομηνία υποβολής του αιτήματος. Εάν η ειδική ομάδα διαιτησίας αποφασίσει ότι το μέτρο που λαμβάνεται για τη συμμόρφωση συνάδει με τις διατάξεις του άρθρου 14.2, η αναστολή των υποχρεώσεων περατώνεται.3. Εάν κάποιο μέλος της αρχικής ειδικής ομάδας διαιτησίας δεν είναι πλέον διαθέσιμο, εφαρμόζονται οι διαδικασίες που καθορίζονται στο άρθρο 14.5. Η προθεσμία για την κοινοποίηση της απόφασης είναι 60 ημέρες από την ημερομηνία υποβολής του αιτήματος που αναφέρεται στην παράγραφο 2.Υποτμήμα ΓΚοινές διατάξειςΆρθρο 14.13Αμοιβαία αποδεκτή λύσηΤα συμβαλλόμενα μέρη μπορούν να καταλήγουν σε αμοιβαία αποδεκτή λύση για τη διαφορά στο πλαίσιο του παρόντος κεφαλαίου ανά πάσα στιγμή. Κοινοποιούν την αμοιβαία αποδεκτή αυτή λύση στην Επιτροπή Εμπορίου. Με την κοινοποίηση της αμοιβαία αποδεκτής λύσης η διαδικασία περατώνεται.Άρθρο 14.14Εσωτερικός κανονισμός1. Οι διαδικασίες επίλυσης των διαφορών στο πλαίσιο του παρόντος κεφαλαίου διέπονται από το παράρτημα 14-Β.2. Οι ακροάσεις της ειδικής ομάδας διαιτησίας είναι δημόσιες σύμφωνα με το παράρτημα 14-Β.Άρθρο 14.15Πληροφορίες και τεχνικές συμβουλέςΚατόπιν σχετικού αιτήματος ενός συμβαλλόμενου μέρους, ή με δική της πρωτοβουλία, η ειδική ομάδα διαιτησίας μπορεί να λαμβάνει πληροφορίες από άλλη πηγή, συμπεριλαμβανομένων των συμβαλλόμενων μερών που εμπλέκονται στη διαφορά, την οποία θεωρεί κατάλληλη για τη διαδικασία της ειδικής ομάδας διαιτησίας. Η ειδική ομάδα διαιτησίας έχει επίσης το δικαίωμα να ζητήσει τη σχετική γνώμη εμπειρογνωμόνων εφόσον το θεωρεί σκόπιμο. Κάθε πληροφορία που συγκεντρώνεται κατ’ αυτό τον τρόπο κοινοποιείται και στα δύο συμβαλλόμενα μέρη τα οποία μπορούν να υποβάλουν τα σχόλιά τους. Τα ενδιαφερόμενα φυσικά ή νομικά πρόσωπα που είναι εγκατεστημένα στα εδάφη των δύο συμβαλλόμενων μερών μπορούν να υποβάλουν φιλικές παρατηρήσεις στην ειδική ομάδα διαιτησίας σύμφωνα με το παράρτημα 14-Β.Άρθρο 14.16Κανόνες ερμηνείαςΟι ειδικές ομάδες διαιτησίας ερμηνεύουν τις διατάξεις του άρθρου 14.2 σύμφωνα με τους εθιμικούς κανόνες για την ερμηνεία του δημόσιου διεθνούς δικαίου, συμπεριλαμβανομένων των κωδικοποιημένων στη Σύμβαση της Βιέννης περί του δικαίου των Συνθηκών. Εάν μια υποχρέωση δυνάμει της παρούσας συμφωνίας είναι ταυτόσημη με μια υποχρέωση δυνάμει της συμφωνίας του ΠΟΕ, η ειδική ομάδα διαιτησίας υιοθετεί μια ερμηνεία η οποία είναι συνεπής με τη σχετική ερμηνεία που ορίζεται στις αποφάσεις του οργάνου για την επίλυση των διαφορών του ΠΟΕ (στο εξής "ΟΕΔ"). Οι αποφάσεις της ειδικής ομάδας διαιτησίας δεν είναι δυνατόν να αυξάνουν ή να μειώνουν τα δικαιώματα και τις υποχρεώσεις που προβλέπονται στις διατάξεις του άρθρου 14.2.Άρθρο 14.17Αποφάσεις της ειδικής ομάδας διαιτησίας1. Η ειδική ομάδα διαιτησίας καταβάλλει κάθε δυνατή προσπάθεια ώστε να λαμβάνει κάθε απόφαση με συναίνεση. Σε περίπτωση που δεν είναι δυνατόν να ληφθεί απόφαση με συναίνεση, η σχετική απόφαση λαμβάνεται με πλειοψηφία. Σε καμία περίπτωση δεν δημοσιεύονται οι μειοψηφούσες γνώμες των διαιτητών.2. Οποιαδήποτε απόφαση της επιτροπής διαιτησίας είναι δεσμευτική για τα συμβαλλόμενα μέρη και δεν δημιουργεί δικαιώματα ή υποχρεώσεις στα φυσικά ή νομικά πρόσωπα. Στην απόφαση της ειδικής ομάδας αναφέρονται τα πραγματικά περιστατικά, η δυνατότητα εφαρμογής των σχετικών διατάξεων της παρούσας συμφωνίας και η βασική αιτιολόγηση των πορισμάτων και συμπερασμάτων


text: τα οποία διατυπώνει. Η Επιτροπή Εμπορίου δημοσιοποιεί τις αποφάσεις της ειδικής ομάδας διαιτησίας, εκτός αν αποφασίσει να μην τις δημοσιοποιήσει.ΤΜΗΜΑ ΔΓενικές διατάξειςΆρθρο 14.18Κατάλογος διαιτητών1. Η Επιτροπή Εμπορίου, το αργότερο σε διάστημα έξι μηνών από την έναρξη ισχύος της παρούσας συμφωνίας, καταρτίζει κατάλογο 15 ατόμων που επιθυμούν και μπορούν να ασκήσουν καθήκοντα διαιτητή. Κάθε συμβαλλόμενο μέρος προτείνει πέντε άτομα ως διαιτητές. Τα συμβαλλόμενα μέρη επιλέγουν επίσης πέντε πρόσωπα που δεν είναι υπήκοοι κανενός από τα συμβαλλόμενα μέρη, προκειμένου να εκτελέσουν χρέη προέδρου της ειδικής ομάδας διαιτησίας. Η Επιτροπή Εμπορίου εξασφαλίζει ότι ο κατάλογος διατηρείται πάντα στο επίπεδο αυτό.2. Οι διαιτητές διαθέτουν εξειδικευμένες γνώσεις ή σχετική εμπειρία στους τομείς του διεθνούς εμπορικού δικαίου. Είναι ανεξάρτητοι, συμμετέχουν σε ατομική βάση, δεν λαμβάνουν οδηγίες από κάποιον οργανισμό ή δημόσια αρχή σχετικά με τα θέματα που αφορούν τη διαφορά, ούτε συνδέονται με την κυβέρνηση οιουδήποτε από τα συμβαλλόμενα μέρη και συμμορφώνονται με τις διατάξεις του παραρτήματος 14-Γ.Άρθρο 14.19Σχέση με τις υποχρεώσεις στο πλαίσιο του ΠΟΕ1. Η προσφυγή στις διατάξεις του παρόντος κεφαλαίου για την επίλυση των διαφορών δεν επηρεάζει την ανάληψη τυχόν δράσεων στο πλαίσιο του ΠΟΕ, συμπεριλαμβανομένης της δράσης για την επίλυση των διαφορών.2. Ωστόσο, εάν ένα συμβαλλόμενο μέρος έχει κινήσει διαδικασία επίλυσης των διαφορών, όσον αφορά ένα συγκεκριμένο μέτρο, είτε δυνάμει του παρόντος κεφαλαίου είτε δυνάμει της συμφωνίας ΠΟΕ, δεν μπορεί να κινήσει διαδικασία επίλυσης των διαφορών όσον αφορά το ίδιο μέτρο στο πλαίσιο του άλλου φόρουμ πριν περατωθεί η πρώτη διαδικασία. Επιπλέον, ένα συμβαλλόμενο μέρος δεν επιδιώκει αποκατάσταση μιας παραβίασης υποχρέωσης που είναι πανομοιότυπη στο πλαίσιο της παρούσας συμφωνίας και στο πλαίσιο της συμφωνίας του ΠΟΕ στα δύο φόρουμ. Σε αυτήν την περίπτωση, εφόσον έχει αρχίσει μια διαδικασία επίλυσης διαφορών, το συμβαλλόμενο μέρος δεν προβάλλει αξίωση για αποκατάσταση της παραβίασης υποχρέωσης στο πλαίσιο της άλλης συμφωνίας στο άλλο φόρουμ, εκτός αν το φόρουμ που επιλέγεται αποτύχει για διαδικαστικούς ή δικαιοδοτικούς λόγους να καταλήξει σε συμπέρασμα όσον αφορά την αξίωση για αποκατάσταση της εν λόγω παραβίασης υποχρέωσης.3. Για τους σκοπούς της παραγράφου 2:α) οι διαδικασίες επίλυσης των διαφορών δυνάμει της συμφωνίας ΠΟΕ θεωρείται ότι κινούνται όταν ένα συμβαλλόμενο μέρος ζητά τη σύσταση ειδικής ομάδας δυνάμει του άρθρου 6 του Μνημονίου σχετικά με τους κανόνες και τις διαδικασίες που διέπουν την επίλυση των διαφορών, το οποίο περιλαμβάνεται στο παράρτημα 2 της συμφωνίας ΠΟΕ (στο εξής "ΜΕΔ") και θεωρείται ότι περατώνονται όταν το όργανο επίλυσης των διαφορών εγκρίνει την έκθεση της ομάδας και την έκθεση του δευτεροβάθμιου οργάνου κατά περίπτωση, σύμφωνα με τα άρθρα 16 και 17.14 του ΜΕΔ· καιβ) οι διαδικασίες επίλυσης των διαφορών δυνάμει του παρόντος κεφαλαίου θεωρείται ότι κινούνται από το αίτημα ενός συμβαλλόμενου μέρους για τη σύσταση ομάδας διαιτησίας σύμφωνα με το άρθρο 14.4.1 και θεωρείται ότι περατώνονται όταν η ειδική ομάδα διαιτησίας κοινοποιήσει την απόφασή της στα συμβαλλόμενα μέρη και στην Επιτροπή Εμπορίου σύμφωνα με το άρθρο 14.7.4. Καμία διάταξη της παρούσας συμφωνίας δεν εμποδίζει συμβαλλόμενο μέρος να εφαρμόζει την αναστολή των υποχρεώσεων που εγκρίνεται από το όργανο επίλυσης διαφορών του ΠΟΕ. Η συμφωνία του ΠΟΕ δεν είναι δυνατόν να


text: χρησιμοποιηθεί για να αποκλειστεί ένα συμβαλλόμενο μέρος από την αναστολή των υποχρεώσεων δυνάμει του παρόντος κεφαλαίου.Άρθρο 14.20Προθεσμίες1. Όλες οι προθεσμίες που προβλέπονται στο παρόν κεφάλαιο, συμπεριλαμβανομένων των προθεσμιών κοινοποίησης των αποφάσεων από τις ειδικές ομάδες διαιτησίας, υπολογίζονται σε ημερολογιακές ημέρες από την πρώτη ημέρα που έπεται της πράξης ή του γεγονότος που αφορούν.2. Όλες οι προθεσμίες που αναφέρονται στο παρόν κεφάλαιο μπορούν να παραταθούν με αμοιβαία συμφωνία των συμβαλλόμενων μερών.ΚΕΦΑΛΑΙΟ ΔΕΚΑΠΕΝΤΕΘΕΣΜΙΚΕΣ, ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣΆρθρο 15.1Επιτροπή Εμπορίου1. Τα συμβαλλόμενα μέρη συγκροτούν μια Επιτροπή Εμπορίου [88] η οποία περιλαμβάνει εκπροσώπους του συμβαλλόμενου μέρους της ΕΕ και εκπροσώπους της Κορέας.2. Η Επιτροπή Εμπορίου συνέρχεται μία φορά το χρόνο στις Βρυξέλλες ή στη Σεούλ διαδοχικά ή κατόπιν αιτήματος του ενός εκ των δύο συμβαλλόμενων μερών. Καθήκοντα προέδρου στην Επιτροπή Εμπορίου ασκούν από κοινού ο υπουργός εμπορίου της Κορέας και το αρμόδιο μέλος της Ευρωπαϊκής Επιτροπής για το εμπόριο ή οι ορισμένοι εκπρόσωποί τους. Η Επιτροπή Εμπορίου συμφωνεί σχετικά με το χρονοδιάγραμμα των συναντήσεων της και ορίζει την ατζέντα της.3. Η Επιτροπή Εμπορίου:α) εξασφαλίζει την ορθή λειτουργία της συμφωνίας·β) επιβλέπει και διευκολύνει την υλοποίηση και την εφαρμογή της παρούσας συμφωνίας και προωθεί τους γενικούς της στόχους·γ) επιβλέπει το έργο όλων των ειδικών επιτροπών, ομάδων εργασίας και άλλων οργάνων που συγκροτούνται δυνάμει της παρούσας συμφωνίας·δ) μελετά τρόπους για την περαιτέρω βελτίωση των εμπορικών σχέσεων μεταξύ των συμβαλλόμενων μερών·ε) με την επιφύλαξη των δικαιωμάτων που αναφέρονται στο κεφάλαιο δεκατέσσερα (Επίλυση των διαφορών) και στο παράρτημα 14-Α (Μηχανισμός διαμεσολάβησης και μη δασμολογικά μέτρα), αναζητεί κατάλληλους τρόπους και μεθόδους για την πρόληψη των προβλημάτων που είναι δυνατόν να προκύψουν σε τομείς οι οποίοι καλύπτονται από την παρούσα συμφωνία ή για την επίλυση των διαφορών που είναι δυνατόν να προκύψουν από την ερμηνεία ή την εφαρμογή της παρούσας συμφωνίας·στ) μελετά την εξέλιξη των εμπορικών συναλλαγών μεταξύ των συμβαλλόμενων μερών· καιζ) εξετάζει όλα τα θέματα ενδιαφέροντος που αφορούν τομείς οι οποίοι καλύπτονται από την παρούσα συμφωνία.4. Η Επιτροπή Εμπορίου μπορεί:α) να αποφασίζει για τη συγκρότηση ειδικών επιτροπών, ομάδων εργασίας ή άλλων οργάνων και την ανάθεση αρμοδιοτήτων σε αυτές·β) να επικοινωνεί με όλα τα ενδιαφερόμενα μέρη, συμπεριλαμβανομένων του ιδιωτικού τομέα και των οργανώσεων της κοινωνίας των πολιτών·γ) να μελετά τροποποιήσεις της παρούσας συμφωνίας ή διατάξεων της παρούσας συμφωνίας στις συγκεκριμένες περιπτώσεις που προβλέπονται από την παρούσα συμφωνία·δ) να εγκρίνει ερμηνείες των διατάξεων της παρούσας συμφωνίας·ε) να κάνει συστάσεις ή να εκδίδει αποφάσεις όπως προβλέπεται από την παρούσα συμφωνία·στ) να εγκρίνει τον εσωτερικό της κανονισμό· καιζ) να αναλαμβάνει οποιαδήποτε άλλη ενέργεια κατά την άσκηση των καθηκόντων της για την οποία συμφωνούν τα συμβαλλόμενα μέρη.5. Η Επιτροπή Εμπορίου υποβάλλει έκθεση στην κοινή επιτροπή σχετικά με τις δραστηριότητές της και τις δραστηριότητες των ειδικών της επιτροπών, ομάδων εργασίας και άλλων οργάνων σε κάθε τακτική συνεδρίαση της κοινής επιτροπής.6. Με την επιφύλαξη των δικαιωμάτων που αναφέρονται στο κεφάλαιο δεκατέσσερα (Επίλυση των διαφορών) και στο παράρτημα 14-Α (Μηχανισμός διαμεσολάβησης και μη δασμολογικά μέτρα), τα συμβαλλόμενα μέρη μπορούν να αναφέρουν στην Επιτροπή Εμπορίου οποιοδήποτε ζήτημα συνδέεται με την ερμηνεία ή την εφαρμογή της παρούσας συμφωνίας.7. Όταν ένα


text: συμβαλλόμενο μέρος υποβάλει πληροφορίες οι οποίες θεωρούνται εμπιστευτικές σύμφωνα με τη νομοθεσία και τις κανονιστικές του διατάξεις στην Επιτροπή Εμπορίου, σε ειδική επιτροπή, σε ομάδα εργασίας ή σε άλλο όργανο, το άλλο συμβαλλόμενο μέρος αντιμετωπίζει τις πληροφορίες αυτές ως εμπιστευτικές.8. Αναγνωρίζοντας τη σημασία της διαφάνειας και των ανοικτών διαδικασιών τα συμβαλλόμενα μέρη επιβεβαιώνουν την πρακτική τους όσον αφορά την εξέταση των απόψεων του κοινού με σκοπό την κατάρτιση μιας ευρέος φάσματος προοπτικής για την εφαρμογή της παρούσας συμφωνίας.Άρθρο 15.2Ειδικές επιτροπές1. Συγκροτούνται οι ακόλουθες ειδικές επιτροπές υπό την αιγίδα της Επιτροπής Εμπορίου:α) η Επιτροπή Εμπορικών Συναλλαγών στον τομέα των Εμπορευμάτων σύμφωνα με το άρθρο 2.16 (Επιτροπή Εμπορικών Συναλλαγών στον τομέα των Εμπορευμάτων)·β) η Επιτροπή Υγειονομικών και Φυτοϋγειονομικών Μέτρων σύμφωνα με το άρθρο 5.10 (Επιτροπή Υγειονομικών και Φυτοϋγειονομικών Μέτρων)·γ) η Επιτροπή Τελωνείων σύμφωνα με το άρθρο 6.16 (Επιτροπή Τελωνείων). Σε θέματα τα οποία καλύπτονται αποκλειστικά από την τελωνειακή συμφωνία, η Επιτροπή Τελωνείων ενεργεί ως Κοινή Επιτροπή Τελωνειακής Συνεργασίας η οποία συγκροτήθηκε δυνάμει της εν λόγω συμφωνίας·δ) η Επιτροπή Εμπορικών Συναλλαγών στον τομέα των Υπηρεσιών, της Εγκατάστασης και του Ηλεκτρονικού Εμπορίου σύμφωνα με το άρθρο 7.3 (Επιτροπή Εμπορικών Συναλλαγών στον τομέα των Υπηρεσιών, της Εγκατάστασης και του Ηλεκτρονικού Εμπορίου)·ε) η Επιτροπή Εμπορίου και Αειφόρου Ανάπτυξης σύμφωνα με το άρθρο 13.12 (Θεσμικός μηχανισμός)· καιστ) η Επιτροπή Ζωνών Τελειοποίησης προς Επανεξαγωγή στη Χερσόνησο της Κορέας σύμφωνα με το παράρτημα IV του Πρωτοκόλλου σχετικά με τον ορισμό των "καταγόμενων προϊόντων" και τις μεθόδους διοικητικής συνεργασίας.Η αποστολή και τα καθήκοντα των ειδικών επιτροπών ορίζονται στα σχετικά κεφάλαια και Πρωτόκολλα της παρούσας συμφωνίας.2. Η Επιτροπή Εμπορίου μπορεί να αποφασίσει τη συγκρότηση και άλλων ειδικών επιτροπών για να την επικουρούν κατά την εκτέλεση των καθηκόντων της. Η Επιτροπή Εμπορίου καθορίζει τη σύνθεση, τα καθήκοντα και τη λειτουργία των ειδικών επιτροπών που συγκροτούνται δυνάμει του παρόντος άρθρου.3. Εάν δεν προβλέπεται διαφορετικά από την παρούσα συμφωνία, οι ειδικές επιτροπές συνεδριάζουν κανονικά μία φορά το χρόνο, στο κατάλληλο επίπεδο, διαδοχικά στις Βρυξέλλες ή στη Σεούλ, ή κατόπιν αιτήματος ενός εκ των δύο συμβαλλόμενων μερών ή της Επιτροπής Εμπορίου και η προεδρία ασκείται από κοινού από τους εκπροσώπους της Κορέας και της Ευρωπαϊκής Ένωσης. Οι ειδικές επιτροπές συμφωνούν σχετικά με το χρονοδιάγραμμα των συναντήσεων τους και ορίζουν την ατζέντα τους.4. Οι ειδικές επιτροπές ενημερώνουν την Επιτροπή Εμπορίου σχετικά με το χρονοδιάγραμμα και την ατζέντα τους αρκετό χρόνο πριν από τις συνεδριάσεις τους. Υποβάλουν έκθεση στην Επιτροπή Εμπορίου σχετικά με τις δραστηριότητές τους σε κάθε τακτική συνεδρίαση της Επιτροπής Εμπορίου. Η δημιουργία ή η ύπαρξη μιας ειδικής επιτροπής δεν απαγορεύει στα συμβαλλόμενα μέρη να προσφύγουν απευθείας στην Επιτροπή Εμπορίου.5. Η Επιτροπή Εμπορίου μπορεί να αποφασίσει να αλλάξει ή να αναλάβει ένα καθήκον που έχει ανατεθεί σε μια ειδική επιτροπή ή να διαλύσει μια ειδική επιτροπή.Άρθρο 15.3Ομάδες εργασίας1. Συγκροτούνται οι ακόλουθες ομάδες εργασίας υπό την αιγίδα της Επιτροπής Εμπορίου:α) η ομάδα εργασίας για τα οχήματα με κινητήρα και τα ανταλλακτικά σύμφωνα με το άρθρο 9.2 (Ομάδα εργασίας για τα οχήματα με κινητήρα και τα ανταλλακτικά) του παραρτήματος 2-Γ (Οχήματα με κινητήρα και ανταλλακτικά)·β) η ομάδα


text: εργασίας για τα φαρμακευτικά προϊόντα και τις ιατρικές συσκευές σύμφωνα με το άρθρο 5.3 (Συνεργασία στο ρυθμιστικό τομέα) του παραρτήματος 2-Δ (Φαρμακευτικά προϊόντα και τις ιατρικές συσκευές)·γ) η ομάδα εργασίας για τα χημικά σύμφωνα με την παράγραφο 4 του παραρτήματος 2-Επιτροπή (Χημικά)·δ) η ομάδα εργασίας για τη συνεργασία στον τομέα των μέτρων αποκατάστασης σύμφωνα με το άρθρο 3.16.1 (Ομάδα εργασίας για τη συνεργασία στον τομέα των μέτρων αποκατάστασης)·ε) Η ομάδα εργασίας για τη ΣΑΑ σύμφωνα με το άρθρο 7.21.6 (Αμοιβαία αναγνώριση)·στ) η ομάδα εργασίας για τις δημόσιες συμβάσεις σύμφωνα με το άρθρο 9.3 (Ομάδα εργασίας για τις δημόσιες συμβάσεις)· καιζ) η ομάδα εργασίας για τις γεωγραφικές ενδείξεις σύμφωνα με το άρθρο 10.25 (Ομάδα εργασίας για τις γεωγραφικές ενδείξεις).2. Η Επιτροπή Εμπορίου μπορεί να αποφασίσει για τη συγκρότηση και άλλων ομάδων εργασίας με σκοπό την κάλυψη συγκεκριμένου καθήκοντος ή θέματος. Η Επιτροπή Εμπορίου καθορίζει τη σύνθεση, τα καθήκοντα και τη λειτουργία των ομάδων εργασίας. Οποιεσδήποτε τακτικές ή έκτακτες συνεδριάσεις των συμβαλλόμενων μερών αντικείμενο των οποίων αποτελούν θέματα που καλύπτονται από την παρούσα συμφωνία θεωρούνται ομάδες εργασίας κατά την έννοια του παρόντος άρθρου.3. Εάν δεν προβλέπεται διαφορετική διάταξη από την παρούσα συμφωνία, οι ομάδες εργασίας συνεδριάζουν, σε κατάλληλο επίπεδο, όταν το απαιτούν οι περιστάσεις ή κατόπιν αιτήματος ενός εκ των δύο συμβαλλόμενων μερών ή της Επιτροπής Εμπορίου. Η προεδρία τους ασκείται από κοινού από εκπροσώπους της Κορέας και της Ευρωπαϊκής Ένωσης. Οι ομάδες εργασίας συμφωνούν σχετικά με το χρονοδιάγραμμα των συναντήσεων τους και ορίζουν την ατζέντα τους.4. Οι ομάδες εργασίας ενημερώνουν την Επιτροπή Εμπορίου σχετικά με το χρονοδιάγραμμα και την ατζέντα τους αρκετό χρόνο πριν από τις συνεδριάσεις τους. Υποβάλλουν έκθεση στην Επιτροπή Εμπορίου σχετικά με τις δραστηριότητές τους σε κάθε τακτική συνεδρίαση της Επιτροπής Εμπορίου. Η δημιουργία ή η ύπαρξη μιας ομάδας εργασίας δεν απαγορεύει στα συμβαλλόμενα μέρη να προσφύγουν απευθείας στην Επιτροπή Εμπορίου.5. Η Επιτροπή Εμπορίου μπορεί να αποφασίσει να αλλάξει ή να αναλάβει ένα καθήκον που έχει ανατεθεί σε μια ομάδα εργασίας ή να διαλύσει μια ομάδα εργασίας.Άρθρο 15.4Λήψη των αποφάσεων1. Η Επιτροπή Εμπορίου μπορεί, για την επίτευξη των στόχων της παρούσας συμφωνίας, να λαμβάνει αποφάσεις για όλα τα θέματα στις περιπτώσεις που προβλέπονται από την παρούσα συμφωνία.2. Οι αποφάσεις αυτές είναι δεσμευτικές για τα συμβαλλόμενα μέρη, τα οποία λαμβάνουν τα αναγκαία μέτρα για την εφαρμογή τους. Η Επιτροπή Εμπορίου μπορεί επίσης να διατυπώνει τις κατάλληλες συστάσεις.3. Η Επιτροπή Εμπορίου εκδίδει αποφάσεις και διατυπώνει συστάσεις κατόπιν συμφωνίας μεταξύ των συμβαλλόμενων μερών.Άρθρο 15.5Τροποποιήσεις1. Τα συμβαλλόμενα μέρη μπορούν να συμφωνήσουν γραπτώς για την τροποποίηση της παρούσας απόφασης. Μια τροποποίηση τίθεται σε εφαρμογή, αφού τα συμβαλλόμενα μέρη ανταλλάξουν γραπτές κοινοποιήσεις με τις οποίες βεβαιώνουν ότι έχουν ολοκληρώσει αντίστοιχα τις ισχύουσες νομικές απαιτήσεις και διαδικασίες, από την ημερομηνία την οποία ορίζουν τα συμβαλλόμενα μέρη.2. Παρά τις διατάξεις της παραγράφου 1, η Επιτροπή Εμπορίου μπορεί να αποφασίσει να τροποποιήσει τα παραρτήματα, τα προσαρτήματα, τα Πρωτόκολλα και τις σημειώσεις της παρούσας συμφωνίας. Τα συμβαλλόμενα μέρη εγκρίνουν την απόφαση σύμφωνα με τις αντίστοιχες ισχύουσες νομικές απαιτήσεις και διαδικασίες τους.Άρθρο 15.6Σημεία επαφής1. Με σκοπό τη διευκόλυνση της


text: επικοινωνίας και τη διασφάλιση της αποτελεσματικής εφαρμογής της παρούσας συμφωνίας, τα συμβαλλόμενα μέρη διορίζουν συντονιστές αμέσως μόλις τεθεί σε ισχύ η παρούσα συμφωνία. Ο διορισμός των συντονιστών πραγματοποιείται με την επιφύλαξη του ειδικού διορισμού των αρμόδιων αρχών στο πλαίσιο συγκεκριμένων κεφαλαίων της παρούσας συμφωνίας.2. Κατόπιν αιτήματος ενός εκ των δύο συμβαλλόμενων μερών, ο συντονιστής του άλλου συμβαλλόμενου μέρους υποδεικνύει την αρμόδια υπηρεσία ή τον αρμόδιο υπάλληλο για κάθε θέμα που αφορά την εφαρμογή της παρούσας συμφωνίας και παρέχει την απαιτούμενη στήριξη για τη διευκόλυνση της επικοινωνίας με το συμβαλλόμενο μέρος που διατυπώνει το αίτημα.3. Στο βαθμό που είναι δυνατόν βάσει της νομοθεσίας τους, τα συμβαλλόμενα μέρη παρέχουν πληροφορίες μέσω των συντονιστών κατόπιν αιτήματος του άλλου συμβαλλόμενου μέρους και απαντούν εγκαίρως σε οποιοδήποτε ερώτημα του άλλου συμβαλλόμενου μέρους αφορά ισχύον ή προτεινόμενο μέτρο το οποίο μπορεί να επηρεάζει τις εμπορικές συναλλαγές μεταξύ των δύο συμβαλλόμενων μερών.Άρθρο 15.7Φορολογία1. Η παρούσα συμφωνία εφαρμόζεται στα φορολογικά μέτρα μόνο εφόσον η εφαρμογή αυτή είναι αναγκαία για να παράξουν αποτελέσματα οι διατάξεις της παρούσας συμφωνίας.2. Καμία διάταξη της παρούσας συμφωνίας δεν επηρεάζει τα δικαιώματα και τις υποχρεώσεις που υπέχουν τα συμβαλλόμενα μέρη βάσει οποιασδήποτε φορολογικής σύμβασης μεταξύ της Κορέας και του αντίστοιχου κράτους μέλους της Ευρωπαϊκής Ένωσης. Σε περίπτωση σύγκρουσης της παρούσας συμφωνίας με οποιαδήποτε τέτοια σύμβαση, η εν λόγω σύμβαση υπερισχύει στον βαθμό που αφορά τη σύγκρουση. Στην περίπτωση που υπάρχει φορολογική σύμβαση μεταξύ της Κορέας και κάποιου κράτους μέλους της Ευρωπαϊκής Ένωσης, οι αρμόδιες αρχές δυνάμει της σύμβασης αυτής έχουν την αποκλειστική αρμοδιότητα να αποφανθούν από κοινού σχετικά με το εάν υπάρχει σύγκρουση μεταξύ της παρούσας συμφωνίας και της εν λόγω σύμβασης.3. Καμία από τις διατάξεις της παρούσας συμφωνίας δεν μπορεί να ερμηνευτεί κατά την έννοια ότι εμποδίζει τα συμβαλλόμενα μέρη, κατά την εφαρμογή των σχετικών διατάξεων των φορολογικών τους νομοθεσιών, να κάνουν διακρίσεις μεταξύ φορολογουμένων που δεν βρίσκονται στην ίδια κατάσταση, ειδικότερα όσον αφορά τον τόπο διαμονής τους ή τον τόπο όπου επενδύουν τα κεφάλαιά τους.4. Καμία διάταξη της παρούσας συμφωνίας δεν μπορεί να ερμηνευτεί κατά την έννοια ότι εμποδίζει τη θέσπιση ή την εφαρμογή μέτρων που στοχεύουν στην πρόληψη της φοροαποφυγής ή της φοροδιαφυγής, κατ’ εφαρμογήν φορολογικών διατάξεων που περιέχονται σε συμφωνίες για την αποφυγή της διπλής φορολόγησης, σε άλλες φορολογικές ρυθμίσεις ή στην εθνική φορολογική νομοθεσία.Άρθρο 15.8Εξαιρέσεις σχετικά με το ισοζύγιο πληρωμών1. Εάν ένα συμβαλλόμενο μέρος αντιμετωπίζει ή ενδέχεται να αντιμετωπίσει σοβαρές δυσχέρειες σχετικά με το ισοζύγιο πληρωμών και εξωτερικές δημοσιονομικές δυσχέρειες, έχει τη δυνατότητα να θεσπίσει ή να διατηρήσει περιοριστικά μέτρα σχετικά με τις συναλλαγές στον τομέα των εμπορευμάτων, των υπηρεσιών και της εγκατάστασης.2. Τα συμβαλλόμενα μέρη καταβάλλουν κάθε δυνατή προσπάθεια για να αποφύγουν την εφαρμογή των περιοριστικών μέτρων που αναφέρονται στην παράγραφο 1.Κάθε περιοριστικό μέτρο που θεσπίζεται ή διατηρείται βάσει του παρόντος άρθρου απαιτείται να μη δημιουργεί διακριτική μεταχείριση, να έχει περιορισμένη διάρκεια και να μην υπερβαίνει το απολύτως αναγκαίο για την αποκατάσταση του ισοζυγίου πληρωμών και της εξωτερικής δημοσιονομικής κατάστασης. Πρέπει να είναι σύμφωνο με τους όρους που καθορίζονται στις συμφωνίες του ΠΟΕ και, κατά περίπτωση, με τις


text: διατάξεις του Καταστατικού του Διεθνούς Νομισματικού Ταμείου.3. Το συμβαλλόμενο μέρος που διατηρεί ή θεσπίζει περιοριστικά μέτρα ή τροποποιήσεις αυτών ενημερώνει αμέσως το άλλο συμβαλλόμενο μέρος και υποβάλλει, το συντομότερο δυνατόν, χρονοδιάγραμμα για την κατάργησή τους.4. Εάν τα περιοριστικά μέτρα εγκριθούν ή διατηρηθούν, πραγματοποιείται αμέσως διαβούλευση στο πλαίσιο της Επιτροπής Εμπορίου. Κατά τη διαβούλευση αυτή εκτιμάται η κατάσταση του ισοζυγίου πληρωμών του ενδιαφερόμενου συμβαλλόμενου μέρους καθώς και τα περιοριστικά μέτρα που εγκρίνονται ή διατηρούνται βάσει του παρόντος άρθρου, λαμβανομένων υπόψη, μεταξύ άλλων, παραγόντων όπως:α) η φύση και η έκταση των προβλημάτων του ισοζυγίου πληρωμών, καθώς και των εξωτερικών δημοσιονομικών δυσχερειών·β) το εξωτερικό οικονομικό και εμπορικό περιβάλλον· ήγ) τα εναλλακτικά διορθωτικά μέτρα που είναι δυνατόν να ληφθούν.Οι διαβουλεύσεις αφορούν τη συμμόρφωση κάθε περιοριστικού μέτρου με τις παραγράφους 3 και 4. Γίνονται αποδεκτά όλα τα πορίσματα και όλα τα υπόλοιπα στοιχεία που υποβάλλονται από το Διεθνές Νομισματικό Ταμείο (στο εξής "ΔΝΤ") σχετικά με το συνάλλαγμα, τα νομισματικά αποθεματικά και τα ισοζύγια πληρωμών. Τα συμπεράσματα βασίζονται στην εκτίμηση του ΔΝΤ όσον αφορά το ισοζύγιο πληρωμών και την εξωτερική δημοσιονομική κατάσταση του ενδιαφερόμενου συμβαλλόμενου μέρους.Άρθρο 15.9Εξαιρέσεις για λόγους ασφαλείαςΚαμία διάταξη της παρούσας συμφωνίας δεν ερμηνεύεται κατά την έννοια ότι:α) απαιτείται από τα συμβαλλόμενα μέρη να παρέχουν πληροφορίες των οποίων τη δημοσιοποίηση θεωρούν αντίθετη προς τα βασικά τους συμφέροντα για λόγους ασφαλείας·β) εμποδίζει τα συμβαλλόμενα μέρη να λαμβάνουν μέτρα τα οποία κρίνουν απαραίτητα για την προάσπιση των θεμελιωδών συμφερόντων τους στον τομέα της ασφάλειας και τα οποία:i) συνδέονται με την παραγωγή ή το εμπόριο όπλων, πυρομαχικών ή πολεμικών υλικών ή με οικονομικές δραστηριότητες που πραγματοποιούνται άμεσα ή έμμεσα με σκοπό τον εφοδιασμό στρατιωτικών εγκαταστάσεων·ii) αφορούν σχάσιμα ή συντήξιμα υλικά ή τα υλικά από τα οποία παράγονται· ήiii) λαμβάνονται σε καιρό πολέμου ή άλλης έκτακτης κατάστασης στις διεθνείς σχέσεις· ήγ) εμποδίζει τα συμβαλλόμενα μέρη να λαμβάνουν μέτρα για την εκτέλεση υποχρεώσεων που έχουν αναλάβει σε διεθνές επίπεδο με σκοπό τη διατήρηση της διεθνούς ειρήνης και ασφάλειας.Άρθρο 15.10Έναρξη ισχύος1. Η παρούσα συμφωνία εγκρίνεται από τα συμβαλλόμενα μέρη σύμφωνα με τις οικείες διαδικασίες τους.2. Η παρούσα συμφωνία αρχίζει να ισχύει 60 ημέρες από την ημερομηνία κατά την οποία τα συμβαλλόμενα μέρη ανταλλάσσουν γραπτές κοινοποιήσεις με τις οποίες βεβαιώνουν ότι έχουν ολοκληρώσει αντίστοιχα τις ισχύουσες νομικές απαιτήσεις και διαδικασίες ή από την ημερομηνία την οποία ορίζουν τα συμβαλλόμενα μέρη.3. Παρά τις διατάξεις της παραγράφου 2 και της παραγράφου 5, τα συμβαλλόμενα μέρη εφαρμόζουν το Πρωτόκολλο πολιτιστικής συνεργασίας από την πρώτη ημέρα του τρίτου μήνα που ακολουθεί την ημερομηνία κατά την οποία η Κορέα θα καταθέσει την πράξη επικύρωσης της σύμβασης της UNESCO για την προστασία και την προώθηση της πολυμορφίας των πολιτιστικών εκφράσεων η οποία εγκρίθηκε στο Παρίσι στις 20 Οκτωβρίου 2005 (στο εξής "σύμβαση UNESCO") στη γραμματεία της UNESCO στο Παρίσι, εκτός εάν η Κορέα έχει καταθέσει την πράξη επικύρωσης της σύμβασης της UNESCO πριν από την ανταλλαγή των κοινοποιήσεων που αναφέρονται στην παράγραφο 2 ή στην παράγραφο 5.4. Κοινοποιήσεις αποστέλλονται στο Γενικό Γραμματέα του Συμβουλίου της Ευρωπαϊκής Ένωσης και στον Υπουργό Εξωτερικών και Εμπορίου της Κορέας, ή στον


text: διάδοχό του.5. α) Η παρούσα συμφωνία εφαρμόζεται προσωρινά από την πρώτη ημέρα του μήνα που ακολουθεί την ημερομηνία κατά την οποία τα συμβαλλόμενα μέρη ΕΕ και Κορέα γνωστοποιούν αμοιβαία την ολοκλήρωση των διαδικασιών τους που απαιτούνται για το σκοπό αυτό.β) Εάν ορισμένες από τις διατάξεις της παρούσας συμφωνίας δεν είναι δυνατόν να εφαρμοστούν προσωρινά, το συμβαλλόμενο μέρος το οποίο δεν μπορεί να προβεί στην προσωρινή αυτή εφαρμογή κοινοποιεί στο άλλο συμβαλλόμενο μέρος τις διατάξεις τις οποίες αδυνατεί να εφαρμόσει προσωρινά. Παρά τις διατάξεις του στοιχείου α), και υπό τον όρο ότι το άλλο συμβαλλόμενο μέρος έχει ολοκληρώσει τις αναγκαίες διαδικασίες και δεν αντιταχθεί στην προσωρινή εφαρμογή σε διάστημα 10 ημερών από την κοινοποίηση ότι ορισμένες διατάξεις δεν είναι δυνατόν να εφαρμοστούν προσωρινά, οι διατάξεις της παρούσας συμφωνίας οι οποίες δεν έχουν κοινοποιηθεί εφαρμόζονται προσωρινά από την πρώτη ημέρα του μήνα που ακολουθεί την κοινοποίηση.γ) Κάθε συμβαλλόμενο μέρος μπορεί να περατώσει την προσωρινή εφαρμογή με γραπτή κοινοποίηση στο άλλο συμβαλλόμενο μέρος. Η περάτωση αυτή αρχίζει να ισχύει την πρώτη ημέρα του μήνα που ακολουθεί την κοινοποίηση.δ) Εάν η παρούσα συμφωνία ή ορισμένες διατάξεις της εφαρμόζεται προσωρινά, η φράση "η παρούσα συμφωνία αρχίζει να ισχύει" σημαίνει την ημερομηνία προσωρινής εφαρμογής.Άρθρο 15.11Διάρκεια ισχύος1. Η παρούσα συμφωνία είναι αορίστου χρόνου.2. Κάθε συμβαλλόμενο μέρος μπορεί να ενημερώνει γραπτώς το άλλο συμβαλλόμενο μέρος για την πρόθεσή του να καταγγείλει την παρούσα συμφωνία.3. Η καταγγελία παράγει αποτελέσματα έξι μήνες μετά την κοινοποίησή της σύμφωνα με την παράγραφο 2.Άρθρο 15.12Εκπλήρωση υποχρεώσεων1. Τα συμβαλλόμενα μέρη λαμβάνουν τα γενικά ή ειδικά μέτρα που απαιτούνται για την εκπλήρωση των υποχρεώσεών τους βάσει της παρούσας συμφωνίας. Μεριμνούν για την επίτευξη των στόχων της παρούσας συμφωνίας.2. Οποιοδήποτε συμβαλλόμενο μέρος μπορεί αμέσως να λάβει τα κατάλληλα μέτρα σύμφωνα με το διεθνές δίκαιο σε περίπτωση καταγγελίας της παρούσας συμφωνίας μη προβλεπόμενης από τους γενικούς κανόνες του διεθνούς δικαίου.Άρθρο 15.13Παραρτήματα, προσαρτήματα, πρωτόκολλα και σημειώσειςΤα παραρτήματα, προσαρτήματα, πρωτόκολλα και σημειώσεις που επισυνάπτονται στην παρούσα συμφωνία αποτελούν αναπόσπαστο μέρος της.Άρθρο 15.14Σχέσεις με άλλες συμφωνίες1. Εάν δεν προβλέπεται διαφορετικά, οι προηγούμενες συμφωνίες μεταξύ των κρατών μελών της Ευρωπαϊκής Ένωσης και/ή της Ευρωπαϊκής Κοινότητας και/ή της Ευρωπαϊκής Ένωσης και της Κορέας δεν αντικαθίστανται από την παρούσα συμφωνία ούτε παύουν να ισχύουν λόγω αυτής.2. Η παρούσα συμφωνία αποτελεί αναπόσπαστο μέρος των συνολικών διμερών σχέσεων όπως διέπονται από τη συμφωνία-πλαίσιο. Αποτελεί ειδική συμφωνία με την οποία παράγουν αποτελέσματα οι διατάξεις περί εμπορίου κατά την έννοια της συμφωνίας-πλαίσιο.3. Το Πρωτόκολλο σχετικά με την αμοιβαία διοικητική συνδρομή σε τελωνειακά θέματα αντικαθιστά την τελωνειακή συμφωνία όσον αφορά τις διατάξεις σχετικά με την αμοιβαία διοικητική συνδρομή.4. Τα συμβαλλόμενα μέρη συμφωνούν ότι καμία από τις διατάξεις της παρούσας συμφωνίας δεν τα υποχρεώνει να ενεργήσουν κατά τρόπο αντίθετο προς τις υποχρεώσεις τους που απορρέουν από τη συμφωνία του ΠΟΕ.Άρθρο 15.15Εδαφική εφαρμογή1. Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την Ευρωπαϊκή Ένωση και η συνθήκη για τη λειτουργία της Ευρωπαϊκής Ένωσης και υπό τους όρους που προβλέπονται στις Συνθήκες αυτές και, αφετέρου, στο έδαφος της Κορέας. Οι αναφορές στο πλαίσιο της παρούσας συμφωνίας


text: στον όρο "έδαφος" νοούνται με αυτή την έννοια, εκτός αν ορίζεται ρητά διαφορετικά.2. Όσον αφορά τις διατάξεις εκείνες που αφορούν τη δασμολογική μεταχείριση των εμπορευμάτων, η παρούσα συμφωνία εφαρμόζεται επίσης και σε εκείνες τις περιοχές του τελωνειακού εδάφους της ΕΕ οι οποίες δεν καλύπτονται από την παράγραφο 1.Άρθρο 15.16Αυθεντικά κείμεναΗ παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και κορεατική γλώσσα. Όλα τα κείμενα είναι εξίσου αυθεντικά.Съставено в Брюксел на шести октомври две хиляди и десета година.Hecho en Bruselas, el seis de octubre de dos mil diez.V Bruselu dne šestého října dva tisíce deset.Udfærdiget i Bruxelles den sjette oktober to tusind og ti.Geschehen zu Brüssel am sechsten Oktober zweitausendzehn.Kahe tuhande kümnenda aasta oktoobrikuu kuuendal päeval Brüsselis.Έγινε στις Βρυξέλλες, στις έξι Οκτωβρίου δύο χιλιάδες δέκα.Done at Brussels on the sixth day of October in the year two thousand and ten.Fait à Bruxelles, le six octobre deux mille dix.Fatto a Bruxelles, addì sei ottobre duemiladieci.Briselē, divi tūkstoši desmitā gada sestajā oktobrī.Priimta du tūkstančiai dešimtų metų spalio šeštą dieną Briuselyje.Kelt Brüsszelben, a kétezer-tizedik év október hatodik napján.Magħmul fi Brussell, fis- sitt jum ta' Ottubru tas-sena elfejn u għaxra.Gedaan te Brussel, de zesde oktober tweeduizend tien.Sporządzono w Brukseli dnia szóstego października roku dwa tysiące dziesiątego.Feito em Bruxelas, em seis de Outubro de dois mil e dez.Întocmit la Bruxelles, la șase octombrie două mii zece.V Bruseli dňa šiesteho októbra dvetisícdesať.V Bruslju, dne šestega oktobra leta dva tisoč deset.Tehty Brysselissä kuudentena päivänä lokakuuta vuonna kaksituhattakymmenen.Som skedde i Bryssel den sjätte oktober tjugohundratio.+++++ TIFF +++++Voor het Koninkrijk BelgiëPour le Royaume de BelgiqueFür das Königreich Belgien+++++ TIFF +++++Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.За Релублика Ъьлгария+++++ TIFF +++++Za Českou republiku+++++ TIFF +++++På Kongeriget Danmarks vegne+++++ TIFF +++++Für die Bundesrepublik Deutschland+++++ TIFF +++++Eesti Vabariigi nimel+++++ TIFF +++++Thar cheann Na hÉireannFor Ireland+++++ TIFF +++++Για την Ελληνική Δημοκρατία+++++ TIFF +++++Por el Reino de España+++++ TIFF +++++Pour la République française+++++ TIFF +++++Per la Repubblica italiana+++++ TIFF +++++Για την Κυπριακή Δημοκρατία+++++ TIFF +++++Latvijas Republikas vārdā –+++++ TIFF +++++Lietuvos Respublikos vardu+++++ TIFF +++++Pour le Grand-Duché de Luxembourg+++++ TIFF +++++A Magyar Köztársaság részéről+++++ TIFF +++++Gћal Malta+++++ TIFF +++++Voor het Koninkrijk der Nederlanden+++++ TIFF +++++Für die Republik Österreich+++++ TIFF +++++W imieniu Rzeczypospolitej Polskiej+++++ TIFF +++++Pela República Portuguesa+++++ TIFF +++++Pentru România+++++ TIFF +++++Za Republiko Slovenijo+++++ TIFF +++++Za Slovenskú republiku+++++ TIFF +++++Suomen tasavallan puolestaFör Republiken Finland+++++ TIFF +++++För Konungariket Sverige+++++ TIFF +++++For the United Kingdom of Great Britain and Northern Ireland+++++ TIFF +++++За Европейския сьюзPor la Unión EuropeaZa Evropskou uniiFor Den Europæiske UnionFür die Europäische UnionEuroopa Liidu nimelΓια την Ευρωπαϊκή ΈνωσηFor the European UnionPour l'Union


text: européennePer l'Unione europeaEiropas Savienības vārdā –Europos Sajungos varduAz Európai Unió részérőlGħall-Unjoni EwropeaVoor de Europese UnieW imieniu Unii EuropejskiejPela União EuropeiaPentru Uniunea EuropeanăZa Európske úniuZa Evropsko unijoEuroopan unionin puolestaFör Europeiska unionen+++++ TIFF ++++++++++ TIFF ++++++++++ TIFF ++++++++++ TIFF +++++[1] Για τους σκοπούς της παρούσας συμφωνίας, ως εμπορεύματα νοούνται τα προϊόντα όπως αναφέρονται στη GATT 1994, εκτός εάν ορίζεται διαφορετικά στην παρούσα συμφωνία.[2] Τα συμβαλλόμενα μέρη θεωρούν ότι αυτός ο ορισμός ισχύει με την επιφύλαξη της μεταχείρισης την οποία τα συμβαλλόμενα μέρη, σύμφωνα με τη συμφωνία ΠΟΕ, δύνανται να παραχωρήσουν στις εμπορικές συναλλαγές που διενεργούνται στη βάση του πλέον ευνοουμένου κράτους.[3] Ένα συμβαλλόμενο μέρος μπορεί να ζητήσει από έναν εισαγωγέα να παράσχει επαρκείς εγγυήσεις υπό μορφή εγγύησης, κατάθεσης ή άλλων κατάλληλων μέσων, που καλύπτουν την τελική πληρωμή των δασμών, των φόρων και των τελών που συνδέονται με την εισαγωγή των εμπορευμάτων.[4] Το γεγονός ότι απαιτείται ταξιδιωτική θεώρηση για τα φυσικά πρόσωπα ορισμένων μόνο χωρών και όχι άλλων δεν πρέπει να θεωρείται ότι αναιρεί εν όλω ή εν μέρει τα οφέλη που απορρέουν από τους όρους της συγκεκριμένης υποχρέωσης στο παρόν κεφάλαιο και στα παραρτήματά του.[5] Ως κεντρική διοίκηση νοείται η έδρα όπου λαμβάνονται οι τελικές αποφάσεις.[6] Σύμφωνα με την κοινοποίηση της συνθήκης για την ίδρυση της Ευρωπαϊκής Ένωσης στον ΠΟΕ (έγγρ. WT/REG39/1), το συμβαλλόμενο μέρος ΕΕ θεωρεί ότι η έννοια του "αποτελεσματικού και συνεχούς δεσμού" με την οικονομία κράτους μέλους της Ευρωπαϊκής Ένωσης που αναφέρεται στο άρθρο 48 της Συνθήκης, είναι ισοδύναμη με την έννοια των "ουσιαστικών επιχειρηματικών δραστηριοτήτων", όπως προβλέπεται στο άρθρο V παράγραφος 6 της GATS. Ομοίως, νομικό πρόσωπο που συγκροτείται σύμφωνα με τους νόμους της Κορέας και έχει την επίσημη έδρα του ή την κεντρική διοίκησή του στο έδαφος της Κορέας, το συμβαλλόμενο μέρος ΕΕ επεκτείνει τα οφέλη της παρούσας συμφωνίας μόνον εάν το εν λόγω νομικό πρόσωπο έχει ουσιαστική και διαρκή σχέση με την οικονομία της Κορέας.[7] Το παρόν εδάφιο δεν εφαρμόζεται για την εγκατάσταση.[8] Η εξαίρεση των οπτικοακουστικών υπηρεσιών από το πεδίο εφαρμογής του παρόντος τμήματος ισχύει με την επιφύλαξη των δικαιωμάτων και των υποχρεώσεων που απορρέουν από το Πρωτόκολλο Πολιστικής Συνεργασίας.[9] Στο παρόν εδάφιο περιλαμβάνονται τα μέτρα βάσει των οποίων ένας πάροχος υπηρεσιών του άλλου συμβαλλόμενου μέρους υποχρεούται να είναι εγκατεστημένος, κατά την έννοια του άρθρου 7.9 στοιχείο α), ή να διαμένει στο έδαφος ενός συμβαλλόμενου μέρους ως προϋπόθεση για τη διασυνοριακή παροχή υπηρεσιών.[10] Το παρόν εδάφιο δεν καλύπτει μέτρα που λαμβάνονται από συμβαλλόμενο μέρος και περιορίζουν τις εισροές για τη διασυνοριακή παροχή υπηρεσιών.[11] Καμία διάταξη του παρόντος άρθρου δεν ερμηνεύεται ως επέκταση του πεδίου εφαρμογής του παρόντος τμήματος.[12] Οι όροι "σύσταση" και "αγορά" νομικού προσώπου θεωρείται ότι περιλαμβάνουν την κεφαλαιουχική συμμετοχή σε νομικό πρόσωπο με σκοπό τη σύναψη ή διατήρηση διαρκών οικονομικών δεσμών.[13] Όταν η οικονομική δραστηριότητα δεν ασκείται άμεσα από ένα νομικό πρόσωπο αλλά μέσω άλλων μορφών επιχείρησης, όπως υποκατάστημα ή γραφείο αντιπροσωπείας, ο επενδυτής, συμπεριλαμβανομένου του νομικού προσώπου, μέσω της εν λόγω επιχείρησης, έχει την ίδια μεταχείριση με εκείνη που προβλέπεται για τους επενδυτές δυνάμει της παρούσας συμφωνίας. Η μεταχείριση αυτή επεκτείνεται στην


text: επιχείρηση μέσω της οποίας διεξάγεται η οικονομική δραστηριότητα και δεν είναι αναγκαίο να επεκταθεί σε κανένα άλλο τμήμα του επενδυτή το οποίο είναι εγκατεστημένο εκτός του εδάφους στο οποίο διεξάγεται η οικονομική δραστηριότητα.[14] Η προστασία των επενδύσεων, εκτός από τη μεταχείριση που απορρέει από το άρθρο 7.12 συμπεριλαμβανομένης της επίλυσης διαφορών μεταξύ επενδυτή και κράτους, δεν καλύπτεται από το παρόν κεφάλαιο.[15] Για μεγαλύτερη ασφάλεια, η επεξεργασία πυρηνικών υλικών καλύπτει όλες τις δραστηριότητες που περιλαμβάνονται στη διεθνή πρότυπη ταξινόμηση όλων των κλάδων οικονομικής δραστηριότητας, η οποία καταρτίζεται από τη Στατιστική Υπηρεσία των Ηνωμένων Εθνών, Statistical Papers, σειρά M, αριθ. 4, ISIC REV 3.1. 2002 κωδικός 2330.[16] Το πολεμικό υλικό περιορίζεται σε κάθε προϊόν που προορίζεται και κατασκευάζεται αποκλειστικά για στρατιωτική χρήση, σε σχέση με τη διεξαγωγή πολέμου ή αμυντικών δραστηριοτήτων.[17] Η εξαίρεση των οπτικοακουστικών υπηρεσιών από το πεδίο εφαρμογής του παρόντος τμήματος ισχύει με την επιφύλαξη των δικαιωμάτων και των υποχρεώσεων που απορρέουν από το Πρωτόκολλο Πολιστικής Συνεργασίας.[18] Τα στοιχεία α) έως γ) δεν καλύπτουν μέτρα που ελήφθησαν προκειμένου να περιοριστεί η παραγωγή ενός γεωργικού προϊόντος.[19] Το παρόν άρθρο εφαρμόζεται στα μέτρα που διέπουν τη σύνθεση των διοικητικών συμβουλίων μιας εμπορικής παρουσίας, όπως οι απαιτήσεις υπηκοότητας και κατοικίας.[20] Καμία διάταξη του παρόντος άρθρου δεν ερμηνεύεται ως επέκταση του πεδίου εφαρμογής του παρόντος τμήματος.[21] Η υποχρέωση που περιλαμβάνεται στην παρούσα παράγραφο δεν επεκτείνεται στις διατάξεις περί προστασίας των επενδύσεων που δεν καλύπτονται από το παρόν κεφάλαιο, συμπεριλαμβανομένων των διατάξεων περί επίλυσης διαφορών μεταξύ επενδυτή και κράτους.[22] Σε αυτό περιλαμβάνονται το παρόν κεφάλαιο και τα παραρτήματα 7-Α και 7-Γ.[23] Μπορεί να απαιτηθεί από την εμπορική παρουσία υποδοχής να υποβάλει πρόγραμμα κατάρτισης που να καλύπτει τη διάρκεια της διαμονής για προηγούμενη έγκριση, αποδεικνύοντας ότι ο σκοπός της διαμονής είναι για κατάρτιση η οποία ανταποκρίνεται στο επίπεδο του πανεπιστημιακού πτυχίου.[24] Η σύμβαση παροχής υπηρεσίας που αναφέρεται στο παρόν εδάφιο συμμορφώνεται με τους νόμους, κανονισμούς και απαιτήσεις του συμβαλλόμενου μέρους όπου εκτελείται η σύμβαση.[25] Η σύμβαση παροχής υπηρεσίας που αναφέρεται στο παρόν εδάφιο συμμορφώνεται με τους νόμους, κανονισμούς και απαιτήσεις του συμβαλλόμενου μέρους όπου εκτελείται η σύμβαση.[26] Ένα συμβαλλόμενο μέρος μπορεί να επιτρέπει παράταση της περιόδου αυτής σύμφωνα με τους ισχύοντες εσωτερικούς του νόμους και τους κανονισμούς.[27] Η παρούσα παράγραφος ισχύει με την επιφύλαξη των δικαιωμάτων και των υποχρεώσεων που απορρέουν από διμερείς συμφωνίες απαλλαγής από την υποχρέωση θεώρησης μεταξύ της Κορέας και ενός από τα κράτη μέλη της Ευρωπαϊκής Ένωσης.[28] Εκτός αντίθετων διατάξεων στο παράρτημα 7-Α, κανένα συμβαλλόμενο μέρος δεν δύναται να απαιτεί από εμπορική παρουσία να διορίσει σε διευθυντικές θέσεις φυσικά πρόσωπα μιας συγκεκριμένης υπηκοότητας ή φυσικά πρόσωπα που κατοικούν στο έδαφός του.[29] Το παρόν άρθρο ισχύει με την επιφύλαξη των δικαιωμάτων και των υποχρεώσεων που απορρέουν από διμερείς συμφωνίες απαλλαγής από την υποχρέωση θεώρησης μεταξύ της Κορέας και ενός από τα κράτη μέλη της Ευρωπαϊκής Ένωσης.[30] Ο όρος CPC αναφέρεται στην Κεντρική Ταξινόμηση Προϊόντων όπως καταρτίστηκε από τη Στατιστική Υπηρεσία των Ηνωμένων Εθνών, Statistical Papers, σειρά M, αριθ. 77, CPC Prov, 1991.[31] Για μεγαλύτερη ασφάλεια, καμία διάταξη του παρόντος άρθρου δεν ερμηνεύεται ως